Nokia 3720 classic: robustna i izdržljiva\nD. V. 1. novembra 2009. 00:00\nNokia je predstavila svoj novi model – Nokia 3720 classic, koji je IP-54 sertifikovan mobilni uređaj, što znači da je izrađen da bude otporan na vodu, prašinu, udarce i padove. Po uzoru na dosadašnje Nokijine vrlo popularne "stamene" uređaje, i Nokia 3720 classic ima oklop od izdržljivih materijala, u potpunosti zatvoren radi zaštite unutrašnje elektronike. Nokia 3720 classic dostupna je u prodaji po predviđenoj maloprodajnoj ceni bez poreza od 125 evra.\n"Bez obzira na to da li ovaj mobilni telefon koristite na plaži ili na prašnjavom gradilištu, Nokia 3720 classic je dizajnirana da izdrži prskanje, udarce i padove koji su uobičajeni u takvim ambijentima", izjavio je Marku Suomi (Markku Suomi), predsednik Connect devices-a, prilikom predstavljanja ovog modela mobilnog telefona. "Nokia 3720 classic je snažna spolja, ali podjednako funkcionalna i iznutra, i predstavlja savršen izbor za ljude koji žele dugotrajan i pouzdan mobilni uređaj za bilo koje okruženje."\nNokia 3720 classic odlikuje se zatvorenim, nepropusnim dizajnom i izdržljivim materijalom u raznim bojama. Poklopac za baterije, koji štiti i bateriju i unutrašnji sklop uređaja, zaključan je vijkom, što korisnicima daje sigurnost prilikom korišćenja u mokrim, prašnjavim ili prljavim okruženjima. Kao što se može i očekivati, model Nokia 3720 classic nudi i izuzetnu efikasnost baterije, kao i LED blic, a sve to upotpunjuje njen izdržljiv dizajn. Ostali dodaci uključuju Nokia Maps, sa 1 GB microSD memorijskom karticom i veliki i dobro osvetljen 2,2-inčni ekran, što omogućava odlično snalaženje na nepoznatim terenima i u tamnim prostorima.


Evropski komesar za proširenje Johanes Han oštro je danas osudio upotrebu suzavca u kosovskom parlamentu i poručio da takvom ponašanju nema mesta u demokratiji.\n- U ovom važnom danu kosovski lideri bi trebalo da preuzmu odgovornost i glasaju za sporazum o demarkaciji. Njihovim građanima će to značiti korak ka viznoj liberalizaciji koja je na vidiku - napisao je Han na Tviteru.\nPoslanici opozicionog pokreta "Samoopredeljenje" bacilli su danas suzavac u sali kosovske skupštine, najpre neposredno nakon početka sednice, koja je kasnila nešto manje od jednog sata, zatim još jednom, nakon pauze. Danas je na dnevnom redu, po peti put, bila ratifikacija sporazuma o demarkaciji sa Crnom Gorom.\nHaradinaj: Kosovo ima granicu, Han: Neprikladno je komentarisati dijalog koji je u toku


Nacionalni portal otvorene nauke u Srbiji - Usvojena Platforma otvorene nauke\nInicijativa MPNTR za otvoreni pristup rezultatima projekata\nMinistarstvo prosvete, nauke i tehnološkog razvoja (MPNTR) usvojilo je Platformu za otvorenu nauku. Ovim dokumentom se uvodi obaveza deponovanja svih publikacija koje su rezultat projekata delimično ili potpuno finansiranih od strane MPNTR u digitalne repozitorijume i omogućavanje otvorenog pristupa tim publikacijama. MPNTR preporučuje i da se primarni podaci prikupljeni tokom istraživanja deponuju u odgovarajuće repozitorijume u režimu otvorenog pristupa kad god za to ne postoje zakonska i/ili etička ograničenja.\nUniverziteti i naučnoistraživački instituti koji nisu u sastavu univerziteta imaju obavezu da u roku od šest meseci definišu i usvoje platforme za otvorenu nauku, a u skladu sa nacionalnom Platformom.\nU okviru konferencije Dani otvorene nauke 2018, Biljana Kosanović je imala izlaganje pod naslovom Nacionalna platforma otvorene nauke - novi zadaci i izazovi. Prezentaciju i snimak izlaganja možete da pogledate na ovoj adresi.


Korona virus: U Srbiji preminulo još 12 ljudi, u Izraelu odobrena treća doza za sve stanovnike, sumorna predviđanja SZO za Evropu | Luftika\nKorona virus: U Srbiji preminulo još 12 ljudi, u Izraelu odobrena treća doza za sve stanovnike, sumorna predviđanja SZO za Evropu\nDok se Srbija sprema za početak nove školske godine u sve nepovoljnijoj epidemiološkoj situaciji, Svetska zdravstvena organizacija (SZO) upozorila je da bi u Evropi do kraja godine moglo da umre još oko 230.000 ljudi zbog širenja zaraze delta sojem virusa i sporog procesa vakcinacije.\nPrema poslednjim zvaničnim informacijama, u Srbiji je u poslednja 24 sata preminulo još 12 ljudi, a novozaraženih je 2.335.\nNadležni u Srbiji upozoravaju da je situacija u nekim opštinama alarmantna – u Tutinu i Novom Pazaru zabeležen je veliki rast broja novozaraženih, kaže Mirsad Đerlek, državni sekretar u Ministarstvu zdravlja.\nDirektor SZO za Evropu, Hans Kluge, rekao je da je nedavni porast slučajeva i smrti od Kovida-19 „duboko zabrinjavajući”, navodeći da je u većini evropskih zemalja u poslednje dve nedelje zabeležena stopa zaraze veća od 10 odsto.\nVlasti Izraela, države koja ima najveću stopu imunizacije na svetu, odobrile su upotrebu treće doze za sve koji su revakcinisani.\nRazmak između druge i treće doze treba da bude pet meseci.\nU svetu je do sada zaraženo više od 216,4 miliona ljudi, a preminulo više od 4,5 miliona.\nDato je više od 5,2 milijarde doza vakcina, prema podacima Univerziteta Džons Hopkins.\nPrema najnovijim podacima, u Srbiji je u poslednja 24 časa preminulo još 12 ljudi, a zabeleženo je još 2.335 novih slučajeva zaraze od 12.740 testiranih.\nOd početka epidemije zvanično je potvrđeno 759.952 slučaj zaraze, a preminulo je 7.278 ljudi, prema podacima sa sajta covid19.rs.\nU bolnicama je trenutno 1.115 ljudi, a na respiratorima je 75 pacijenata.\nNajmlađi pacijent u Tutinu je jednomesečna beba koja je sa obostranom upalom pluća upućena u Beograd, rekao je za RTS doktor Kemal Ćorović direktor Doma zdravlja u Tutinu.\nTutin je jedina opština u Srbiji gde školarci neće od 1. septembra biti u klupama, već će se nastava odvijati onlajn, a Ćorović kaže da se epidemiološka situacija u tom mestu pogoršava.\nMilanko Šekler, virusolog i mikrobiolog Veterinarskog instituta u Kraljevu rekao je za RTS da većinu novozaraženih čine mlađi ljudi.\nTatjana Adžić Vukičević direktorka Kovid bolnice u Batajnici saopštila je da je situacija u ustanovi na čijem je ona čelu kritična i teška.\n„Jedinice intezivne nege su gotovo pune i nastrašnije je što se radi o o mladim nevakcinisanim ljudima”, kaže doktorka za RTS.\nSZO upozorava da bi zbog porasta rasta zaraženih i sporije vakcinacije do decembra u Evropi moglo da bude još 236.000 preminulih\nNa Novom Zelandu žena preminula posle primanja Fajzer vakcine\nU Australiji od posledica kovida do sada preminulo 1.000 ljudi\nNeredi u Atini zbog vakcinacije\nNa ulicama Berlina protesti zbog uvođenja mera radi suzbijanja zaraze\nU svetu je do sada zaraženo više od 216,4 miliona ljudi, a preminulo više od 4,5 miliona. Dato je više od 5,2 milijarde doza vakcina, prema podacima Univerziteta Džons Hopkins.\nHrvatska – 373.330 potvrđena slučaja\nDo sada je preminulo 8.331, a oporavilo se 361.985 ljudi\nSlovenija – 266.657 potvrđenih slučajeva\nDo sada je preminulo 4.449, a oporavilo se 257.050 ljudi\nSeverna Makedonija – 175.330 potvrđenih slučajeva\nOd posledica korona virusa do sada je preminulo 5.869 ljudi, a oporavilo se 155.101\nCrna Gora – 114.364 potvrđenih slučajeva\nPreminulo je 1.716, a oporavilo se 104.522 ljudi\nKosovo – 142.671 potvrđenih slučajeva\nDo sada je preminulo 2.457, oporavilo se 113.639 ljudi\nKluge je predvidio da bi Evropa mogla da zabeleži još 236.000 smrtnih slučajeva do decembra.\nOd početka pandemije u Australiji je zabeleženo više od 1.000 preminulih.\nIako je broj preminulih niži nego u nekim drugim razvijenim zemljama, poslednjih dana zabeležen je rast broja slučajeva.\nNedavni porast broja zaraženih u Sidneju naveo je nadležne da pooštre mere, jer su bolnice opterećene.\nU oblasti Novi Južni Vels u protekla 24 sata preminulo je četvoro ljudi, a zaraženo 1.218.\nNadležni upozoravaju da će se broj preminulih i zaraženih povećati u oktobru, ukoliko se više ljudi ne vakciniše.\nViše od polovine Australijanaca je u karantinu zbog žarišta u Sidneju, Melburnu i Kanberi.\nNa Novom Zelandu preminula žena posle komplikacija za koje se veruje da su povezane sa Fajzer vakcinom.\nIz Nezavisnog odbora za nadzor bezbednosti vakcina kažu da je žena najverovatnije preminula zbog upale srčanog mišića, odnosno miokarditisa.\nNadležni u evropskim regulatorima kažu da miokarditis jako retka nuspojava i da učinak vakcina nadmašuje rizike.\nJoš uvek nema zvaničnih podataka o uzroku smrti, očekuje se izveštaj patologa.\nIpak iz Nezavisnog odbora za nadzor bezbednosti vakcina kažu da je miokarditis verovatno nastao zbog vakcinacije.\n„Ovo je prvi slučaj smrti posle vakcinacije Fajzer vakcinom na Novom Zelandu. Iz Centra za praćenje neželjenih reakcija na vakcine kažu da su primali druge izveštaje o smrti nekoga ko je nedavno vakcinisan, ali se nijedan ne povezuje sa vakcinacijom”, navodi se u saopštenju.\nIz Evropske medicinske agencije kažu da se miokarditis „javlja retko” posle vakcinacije Fajzer i Moderna cepivima.\nDodaju da se nuspojave uglavnom javljaju kod mlađih muškaraca.\nNa primer u Velikoj Britaniji je prijavljeno 195 slučajeva miokarditisa među ljudima koji su primili Fajzer vakcinu, a to je pet slučaja na milion vakcinisanih.\nSimptomi miokarditisa podrazumevaju bol u grudima, gubitak daha i ubrzan rad srca.\nStručnjaci kažu da svako ko oseti ovakve simptome posle vakcinacije treba da zatraži lekarsku pomoć.\nViše hiljada ljudi izašlo je na ulice Atine kako bi protestovali protiv vakcinacije protiv korona virusa.\nPred kraj skupa je došlo do žestokih sukoba dela demonstranata i policije.\nHiljade Nemaca protestovale se u nedelju u Berlinu zbog uvođenja mera za suzbijanje širenja infekcije, ujedno kršeći zabranu okupljanja.\nOdržan je i masovan kontramiting, čiji su učesnici podržali mere vlade uvedene radi suzbijanja zaraze.\nVlasti Izraela su odobrile upotrebu treće doze vakcine protiv korona virusa za sve koji su primili po dve doze, u nastojanju da zaustave širenje delta soja.\nTreću dozu vakcine prethodnih nedelja su mogle da primaju samo određene starosne kategorije Izraelaca.


Web stranica Vlade TK - Prijem za predstavnike Mreže za podršku svjedocima i žrtvama u BiH\nPrijem za predstavnike Mreže za podršku svjedocima i žrtvama u BiH\nProvedba projekta „Osiguranje pristupa pravdi za svjedoke/žrtve, kroz jačanje postojećih i uspostavljanje novih mreža podrške svjedocima u BiH" bila je tema današnjeg sastanka premijera Tuzlanskog kantona Bege Gutića sa predstavnicima Mreže predvođenim predsjednicom udruženja građana „Vive žene" Jasnom Zečević.\nOvaj projekat ima za cilj uspostaviti održive mehanizme podrške žrtvama, odnosno svjedocima, kroz potpisivanje Protokola o međusobnoj saradnji i formiranje institucionalnih mreža za podršku. Potpisnik takvog protokola su i četiri kantonalna ministarstva i više drugih kantonalnih institucija iz našeg kantona, a sve kako bi se pružila podrška svjedocima/žrtvama s jasnim koracima i procedurama o postupanju, kako bi žrtve i svjedoci imali jasne upute kome, kada i gdje se mogu obratiti za pomoć kao i kakve vrste podrške mogu očekivati od potpisnica. Protokolom se povezuju nadležne institucije i udruženja/fondacije u postupku pružanja sveobuhvatne podrške, pomoći, zbrinjavanja i jednakog tretmana za svjedoke/žrtve kroz uspostavljenu mrežu podrške za područje Tuzlanskog kantona. Ovaj dokument definira modalitete saradnje između potpisnica protokola u cilju podrške svjedocima/žrtvama u procesu svjedočenja pred sudom i tužilaštvom.\n„Činjenica da su naše institucije već potpisale ovaj protokol govori o našoj podršci koju dajemo ovom projektu. Istina, bilo bi mnogo bolje da je ova tematika smještena na državnom nivou i da je podrška žrtvama torture riješena na jedan sistemski način. Ipak, imajući u vidu stanje takvo kakvo jeste, Vlada će i dalje biti partner u realizaciji i podrška Vlade ovom projektu neće biti upitna", rekao je premijer Gutić ističući će Vlada osim podrške radu Mreže, s obzirom na dosadašnje rezultate i iskazanu društvenu odgovornost nastaviti podržavati i druge projekte UG „Vive žene".\nOsim premijera Gutića i predsjednice Zečević, današnjem sastanku prisustvovali su ministar za rad, socijalnu politiku i povratak Zoran Jovanović, pomoćnik direktora Centra za socijalni rad Tuzla Sonja Brčinović, Izet Hadžić i Nedim Malkočević.


Slovenija sa 10 miliona evra subvencioniše male solarne elektrane\nVladina kancelarija za razvoj i evropsku kohezionu politiku obezbedila je pet miliona evra iz Kohezionog fonda Evropske unije kako bi ukupno 10 miliona evra bilo podeljeno u vidu podsticaja za male fotonaponske elektrane. Državnu pomoć mogu da dobiju kompanije, preduzetnici i zadruge.\nSubvencije su deo paketa za podsticanje upotrebe zelene energije u vrednosti od 30 miliona evra, koji je namenjen i za upotrebu obnovljivih izvora u daljinskom grejanju i instaliranje malih vetroparkova.\nJavni poziv za bespovratne finansijske podsticaje za sufinansiranje kupovine i ugradnje solarnih sistema snage do 10 megavata (MW) raspisaće Ministarstvo infrastrukture. Subvencije se takođe mogu koristiti za sisteme za sopstvenu potrošnju i uređaje za skladištenje energije.\nKako je saopštila Vlada Slovenije, Kancelarija za razvoj i evropsku kohezionu politiku donela je odluku o finansijskoj podršci javnog poziva za sufinansiranje izgradnje malih solarnih elektrana.\nUkupan iznos sredstava namenjenih za sprovođenje tendera je deset miliona evra, od čega će pet miliona evra stići iz Kohezionog fonda, navela je Vlada.\nKompanije, preduzetnici i zadruge mogu da dobiti do tri odsto vrednsoti ulaganja u male solarne sisteme, saopštilo je ranije Ministarstvo.\nTagovi: solarne elektrane, subvencije\nPočetna » Vesti » OIE » Slovenija sa 10 miliona evra subvencioniše male solarne elektrane\nLutrijom do pobednika aukcija za vetroelektrane u Nemačkoj\n15 September 2021 - Učesnici na aukciji za tri lokacije za vetroelektrane na moru upisali su nulu u rubrici za potrebnu državnu podršku, pa su pobednici određeni nasumično


FMNEBO: Jesenja programska šema Radija Košava Fm\nJesenja programska šema Radija Košava Fm\nInternet radio Košava FM nedavno je pustila u rad novu studijsku opremu sa jačim serverom koji omogućava da radio sluša mnogo veći broj slušalaca istovremeno. Takođe počela je da se emituje jesenja programska šema sa više živog programa i sa dosta nagrada u programu. Petkom i subotom je na programu Party Time emisija by Dj Marchez u terminu od 21 do 24h. Preko dana na svaka dva sata od 10 do 18 časova je na programu Radija Košava Fm emisija Extra hit dana a nedeljom u istim terminima je emisija Extra hit nedelje. Emisija će biti bazirana isključivo na hitovima strane produkcije.Radnim danima od 8 do 20h emituje se emisija Fun Time sa kratkim informacijama.\n- октобар 08, 2013


Volkswagen zabeležio pad prodaje nakon 10-ak godina - AUTOMOBILI\n26/02/2021 11:04:51 AM\nNASLOVNA / HOT / Volkswagen zabeležio pad prodaje nakon 10-ak godina\nKompanija Volkswagen je zabeležila pad prodaje od 4.5% u periodu januar-novembar ove godine u odnosu na isti period tokom 2014. godine. Najveći evropski proizvođač automobila je u poslednje vreme pod lupom javnosti zbog afere sa emisijom izduvnih gasova dizel motora, za 11 meseci prodala je širom sveta 5.335.700 vozila, dok je u istom periodu prethodne godine isporučeno 5.589.100 automobila. To jasno govori da je uzrok pada prodaje upravo kompletna “dieselgate” afera. Interesantno je da je najveći pad prodaje zabeležen u Rusiji gde je prodaja pala za čitavih 38.3%.\nDoduše, treba reći da je ovde pored skandala sa dizel agregatima su padu prodaje “pomogle” ekonomske sankcije i, generalno, manji obim prodaje putničkih automobila na nivou celog tržišta. Volkswagen je veliki pad prodaje pretrpeo i u Južnoj Americi (28.8%), kao i u centralnoj i istočnoj Evropi (14%). Tradicionalno pouzdana tržišta zapadne Evrope, sa rastom od 5,3 odsto, i Nemačka, gde je broj isporuka Volkswagen vozila povećan za 4%, uticala su da se globalni pad prodaje ublaži.\nTagovi2015 Automobili DIZEL EVROPA Kina neuspeh pad prodaje prodaja Rusija skandal TDI trziste Volkswagen\nPrethodno Vrednost deonica Tesla Motorsa u padu i pored dobre prodaje\nSledeće Mahindra otkupila dizajnersku kuću Pininfarina


Međunarodni dan borbe protiv homofobije i transfobije - IN Medija\nCategories Srbija, VESTIPosted on 17.05.2021. 25.07.2021.\nPripadnici LGBTQ+ populacije još jedan Međunarodni dan borbe protiv homofobije i transfobije, koji se obeležava 17. maja, dočekuju sa poražavajućom statistikom.\nVerbalno, emocionalno, fizičko pa čak i seksualno nasilje doživelo je čak 59 procenata pripadnika LGBTQ+ populacije u poslednjih godinu dana. Čak 20 odsto doživelo je fizičko nasilje, navodi se u novom godišnjem istraživanju Centra za istraživanje i razvoj društa (IDEAS).\nGrađani i građanke LGBTI+ orijentacije suočavaju se sa izuzetno visokim nivoom nasilja i diskriminacije, a država i dalje ne ulaže dovoljno napora da se ovakvo stanje promeni.\n„Rezultati istraživanja pokazuju da je nepoverenje LGBTI+ građana i građanki prema državi veoma visoko i na istom nivou kao i 2018. godine. Čak 77% LGBTI+ učesnika i učesnica u istraživanju smatra da vlast uopšte ne vodi računa o položaju LGBTI+ građana i građanki.\nU skladu sa tim, čak 82% LGBTI+ građana i građanki smatra da Srbija nije dobro mesto za život. Na postojanje negativne atmosfere u društvu prema LGBTI+ osobama ukazuje i podatak da se samo 14% LGBTI+ građana i građanki oseća slobodno da izrazi svoj identitet“, navodi se kao zaključak istraživanja.\nLGBT organizacije godinama ukazuju na katastrofalno stanje u društvu, a svoje nezadovoljstvo iskazuju protestnom šetnjom “Parada ponosa“ i ukazuju na značaj donošenja zakona kojim bi se regulisali partnerski odnosi istopolnih parova.\nPrvi konkretan potez u pravcu rešenja dela problema LGBTQ+ populacije povuklo je Ministarstvo za ljudska i manjinska prava i društveni dijalog, predlaganjem Zakona o istopolnim zajednicama, a nedavno zajednici je stigla „šaka u glavu“ direktno od predsednika koji je istakao da neće potpisati zakon čak i ako ga Narodna skupština izglasa.\nSvoju odluku predsednik je pravdao „dužnošću da poštuje ustav“.\nTags IDEAS, LGBT, ljudska prava, Međunarodni dan borbe protiv homofobije i transfobije, Parada ponosa Author admin\nPrethodna Previous post: Ćeranić: Ponosan sam na celu ekipu Lihvara\nSledeća Next post: Vakcinisano 53 odsto stanovništva u inđijskoj opštini


Dan online - Politika: Dati šansu mladima - 2018-01-20\nPolitika KANDIDAT DEMOKRATA ZA SO ULCINJ NEZIR TUTOVIĆ PORUČIO Dati šansu mladima\nKandidat Demokratske Crne Gore za odbornika u SO Ulcinj Nezir Tutović kazao je da se mladima kao najvećem bogatstvu Ulcinja i cijele Crne Gore mora pružiti šansa da slobodno stvaraju budućnost i bore se za ostvarivanje osnovnih ljudskih prava i sloboda. Tutović je naglasio da je crnogorska privreda u takvom stanju da ne pruža otvaranje novih radnih mjesta za mlade.\n– Mladi sve teže dolaze do posla, a njihova stručnost i nivo obrazovanja ne uzimaju se u obzir prilikom selekcija za zasnivanje radnog odnosa. Nažalost, imamo situaciju da je partijska pripadnost i podobnost gotovo jedini kriterijum za izbor. Takva selekcija je pogubna za cjelokupno društvo, jer kad znanje, stručnost i lične sposobnosti nisu kriterijumi selekcije nego partijska knjižica, za direktnu posledicu toga imamo snižavanje kvaliteta rada i radnog učinka – smatra Tutović.\nKaže da su upropašćena privreda i posrnula industrija usled loših privatizacija od Ulcinja napravili grad u kojem je sve više mladih koji u njemu ne vide svoju budućnost.\nSpojiti predsjedničke i lokalne izbore\nPoslanici iz vlasti sebe častili 410 eura\nZapelo oko šefa Skupštine\nHaradinaj traži promjenu granice\nPočela kupovina glasova u Pljevljima\nSa Đurišićem napravili skandalozan ugovor\nVlast izazvala haos\nPoboljšati životne uslove\nPotrošeno 1,7 miliona, ali nema zloupotreba\nMilo prelomio Milica kandidat?\nCrni Đurišić najavio kandidaturu\nOpozvan Branko Perović\nBez rješavanja „Snimka” nema fer izbora\nIzborna komisija izabrana nezakonito\nZa članstvo u EU preko 80 odsto građana\nFinansiranje prekogranične saradnje\nUlcinj će biti grad mladih\nDo krsta prvi otac i sin


SARAJEVO, U prva tri mjeseca ove godine od planiranih 2.269.000 KM tekuće budžetske rezerve odobreno je ukupno 64.000 KM, pri čemu je najviše novca dodijeljeno na osnovu odluka bošnjačkog člana Predsjedništva BiH Bakira Izetbegovića – 32.500 KM, navodi se u informaciji Ministarstva finansija BiH.\nIzetbegović, koji kao i druga dvojica članova Predsjedništva ima pravo na 120.000 KM iz budžetske rezerve, odobrio je 7.000 KM kao podršku Bošnjačkoj akademiji nauka i umjetnosti za pripremu i štampanje časopisa “Glasnik BANU”.\nNarodnom pozorištu Sarajevo, Izetbegović je dodijelio 4.500 KM pomoći za realizaciju projekta Galerija sjećanja Sulejman Kupusović, a udruženju “Prijatelji knjige Stolac” 4.000 KM kao pomoć za realizaciju projekta “Bosanskohercegovačko kulturno nasljeđe kao osnov savremenog kulturnog identiteta BiH”.\nPo 3.000 KM od Izetbegovića su dobili Brdsko-biciklističko udruženje iz Mostara za postavljanje zastave BiH na brdu Fortica iznad Mostara, Savez paraplegičara i oboljelih od dječije paralize Federacije BiH za organizovanje sportskih igara paraplegičara i oboljelih od dječije paralize, te Udruženje građana “Sinovi mahale” iz Mostara za izgradnju, kako je navedeno, spomen-sobe agresije na Mostar.\nBošnjački član Predsjedništva dodijelio je i 2.500 KM Udruženju žrtava i svjedoka genocida Sarajevo za organizaciju međunarodne konferencije “Procesuiranje genocida u BiH”, po 2.000 KM Organizaciji porodica šehida i poginulih boraca Srednjobosanskog kantona za obilježavanje godišnjice formiranja Sedmog korpusa takozvane Armije BiH i za rad Udruženja roditelja hendikepirane djece i omladine “Leptir” iz Srebrenice.\nSa 1.500 KM Izetbegović je podržao rad Centra za edukaciju “Malac genijalac”.\nČlan predsjedništva BiH iz Republike Srpske Mladen Ivanić od 120.000 KM budžetske rezerve, na koju ima pravo, utrošio je 26.500 KM.\nSrpskoj pravoslavnoj crkvi Ivanić je dodijelio 10.000 KM za izgradnju krsta u selu Krekovi, opština Nevesinje.\nFudbalski klub “Željezničar” iz Banjaluke dobio je 2.500 KM, a po 2.000 KM Ivanić je dodijelio za liječenje Radomira Radančića te nevladinoj organicaziji “IPD Hercegovina” iz Trebinja, Udruženju građana “Kordis” Istočna Ilidža i Omladinskom pokretu za razvoj Trebinja kao pomoć za njihov rad.\nPS “Point” iz Banjaluke dobio je od Ivanića 1.500 KM za realizaciju animirano-dokumentarnog filma “Ustanak”, a sa 1.000 KM podržao je rad Književne zajednice “Vaso Pelagić” iz Banjaluke.\nSa po 500 KM Ivanić je pomogao akcije udruženja “Majka i dijete” iz Sokoca za liječenje Željka Bekrića, te Opštinske boračke organizacije Šipovo za nabavku invalidskih kolica za Ognjena Radisavljevića.\nOd Ivanića su po 500 KM dobili i Udruženje porodica sa četvoro i više djece “Budućnost četiri” Doboj, te Udruženje za pomoć nedovoljno razvijenim osobama iz Gradiške.\nPravo na dodjeljivanje sredstava iz budžetske rezerve, po 60.000 KM, imaju i predsjedavajući Savjeta ministara Denis Zvizdić i njegova dvojica zamjenika Vjekoslav Bevanda i Mirko Šarović.\nZvizdić i Šarović u prva tri mjeseca nisu donijeli nijednu odluku o dodjeljivanju ovih sredstava, dok je Bevanda Hrvatskom sportskom klubu “Zrinjski” iz Mostara dodijelio 5.000 KM za kupovinu sportske opreme.\nInformacija Ministarstva finansija BiH o raspodjeli i korištenju sredstava tekuće rezerve za period od januara do marta ove godine na dnevnom je redu sutrašnje sjednice Savjeta ministara. Srna\nTagovi: izetbegovićpredsjednistvo bihrezervevazno


Bazeni - A&T SISTEM izgradnja bazena\nSavremena tehnologija pruža nam skoro neograničeni izbor mogućnosti kada je u pitanju projektovanje i opremanje bazena.\nZato je neophodno izvršiti preliminarnu konsultaciju sa stručnim licem, na osnovu koje se definišu osnovni parametri vezani za prostor i tip bazena, osnovnu i dodatnu opremu, a sve u skladu sa realnim finansijskim mogućnostima.\nPošto se često dešava da želje nadmašuju finansijske mogućnosti, naš savet klijentima je, da se pre opredele za manji i dobro opremljen bazen, nego da ulažu u bazen većih dimenzija, koji neće moći da opreme u skladu sa standardima za tu veličinu.\nNe treba zaboraviti da je kvalitetno urađen bazen, sa pravilno dimenzionisanom i pouzdanom opremom, višestruko jeftiniji za održavanje, nego bazen koji je biran na osnovu "najjeftinije ponude". Budite sigurni da se najjeftinije varijante, kasnije, po pravilu, pretvore u noćnu moru za vlasnike.\nSamo kvalitetno opremljen bazen opravdava finansijsko ulaganje u njega.


Tramp priprema nove mere protiv Rusije - Sputnjik Srbija\n03:13 11 Avgust 2020\nTramp priprema nove mere protiv Rusije\n07:33 17.05.2018 Preuzmite kraći link\nPredsednik Sjedinjenih Američkih Država Donald Tramp naložio je Majku Pompeu da pripremi predloge za uvođenje mera protiv Rusije zbog navodnog kršenja Sporazuma o likvidaciji raketa srednjeg i malog dometa, saopštila je Bela kuća.\nTramp: Insistirati na denuklearizaciji uprkos pretnjama otkazivanja sastanka sa Pjongjangom\nMere protiv Rusije je zatražio Kongres u okviru vojnog budžeta za 2018. godinu.\nPompeo će pripremati predloge u saradnji sa sa ministarstvima finansija, odbrane, trgovine i direktorom nacionalne obaveštajne službe.\nKongres je zatražio od predsednika referat sa planom „mera“ protiv ruskih činovnika koji bi mogli da budu umešani u kršenje Sporazuma o likvidaciji raketa srednjeg i malog dometa, uključujući moguće uvođenje sankcija i zabranu kupovine ruskih proizvoda novcem iz američkog budžeta.\nSporazum o likvidaciji raketa srednjeg i malog dometa potpisan je 8. decembra 1987. godine tokom posete sovjetskog lidera Mihaila Gorbačova Vašingtonu. Prvi put je smanjena upotreba čitave klase raketnog naoružanja dometa od 500 do 1.000 i od 1.000 do 5.500 kilometara.\n10/08 23:23 Eksplozija u američkoj bazi na granici Kuvajta i Iraka /video/\n10/08 23:04 Ruska vakcina protiv korone će biti testirana na Filipinima


Nezapamćena nesloga u Prištini: Prvi put srušena i pozicija da Kosovo dobije sve, a ne da ništa! - Sputnjik Srbija\n21:35 13 Maj 2021\n21:13 18.05.2020 Preuzmite kraći link\nDemo Beriša predsednik Matice Albanca u Srbiji podseća da, ipak, postoji neki predložak za razgovore, a to je Briselski sporazum koji je delimično stupio na snagu i koji se primenjuje. Naš sagovornik očekuje da tokom ove nedelje Ustavni sud donese odluku u korist Hašima Tačija, i da Kosovo dobije novu vladu koja bi nastavila pregovore sa Beogradom.\n„Tačno je da bi to bila prelazna vlada do novih izbora. Ali, u neku ruku, ona je već prihvatila ideje i Ričarda Grenela (SAD) i Žozefa Borelija (EU) da je Briselski sporazum jedini osnov za nastavak pregovora, koji bi možda trebalo doraditi u nekim detaljima. Jer, to je jedni sporazum to jest, platforma za razgovore koja postoji,“ napominje Beriša.\nNesloga u Prištini: Srušene sve pregovaračke platforme Kosova\nI razmena teritorija se kao predlog prvi put javno čula iz Prištine. Beriša ne veruje da je to prihvatljivo rešenje, pre svega za Srbiju, i kaže da je to samo test za Beograd i međunarodnu zajednicu. Naš sagovornik napominje da bi Kosovo, koje je u problemu i sa budžetom (u minisu su 300 miliona) i u velikoj su političkoj krizi, trebalo da ima na umu da su finansijeri nezavisnosti Kosova - Amerikanci i delom EU i da moraju u skladu sa tim i da se ponašaju.\n„Priština se posvađala sa svima na međunarodnom planu čime je njihova, ionako staklena nezavisnost, sve krhkija. Jer, ako ne budu postupali po planu međunarodnih pregovarača, nezavisnost Kosova će biti na najnižoj tački od kada je proglašena,“ uveren je Beriša.\nKosovo zbunjeno, nisu očekivali nikakve pregovore\nStefan Filipović, politikolog sa Kosova, navodi da je Kosovo zbunjeno jer nije očekivalo nikave pregovore posle proglašenja nezavisnosti. On podseća da, osim Briselskog sporazuma, postoji mnogo jača platforma za pregovore, a to je Rezolucija 12 44.\n„U ovom momentu, opšta je konfuzija različitih struja političkih mišljenja na Kosovu i naravno da zato nisu jedinstveni u kom pravcu da dalje nastave pregovore sa Beogradom. Briselski sporazum jeste neka vrsta dogovora koji je postignut, ali je njegova implementacija pod velikim znakom pitanja. Nisu sve tačke tog sporazuma sprovedene, a posebno ne one koje su bitne za Beograd kao što je ZSO. Ako hoćemo da govorimo o nekim relevantnim dokumentima i polaznim tačkama za nastavak pregovora uvek može da se uzme Rezolucija 12 44 SB UN kao početna osnova,“ mišljenja je Filipović.\nJedino oko čega postoji saglasnost među kosovskim Albancima je da nema pregovora oko statusa Kosova. Međutim, ispostavlja se da taj njihov stav nije dovoljan za međunarodnu sferu i zato se nalaze u problemu.\n„Na Kosovu je i politička i pravna kriza dosegla visok stepen, tačnije, nikad veća nesloga nije bila među albanskim političarima. Nismo daleko od pomisli da bi među njima moglo uskoro da dođe do razvoja situacije kao što je sada u Crnoj Gori. Iz tog razloga mogu da razumem izjavu Edite Tahiri da nemaju platformu jer je, u ovakvoj situaciji, nemoguće postići bilo kakav unutrašnji dogovor po ovom pitanju,“ tvrdi Filipović.\nBez korekcije granica\nBeograd bi sada mogao politički da profitira, veruje Filipović, jer iza sebe ima moćne države.\n„Briselski sporazum može lako da padne u vodu ali ne i Rezolucija 12 44. Beograd može da kaže – mi postupamo sa pozicije Rezolucije 12 44, jer u međunarodnoj pravnoj i političkoj areni Srbija ima sve snažniju podršku velikog broja država na čelu sa Rusijom koja stalno ističe tu Rezoluciju. S druge strane, vidimo i neke tendencije u Americi da bi se i oni, uslovno rečeno, obradovali nekoj ulozi Rusije u čitavom procesu što je velika tektonska promena,“ zaključuje Filipović.\nPriština, Beograd, pregovori, platforma, Kosovo


You are at:Home»Prethodna izdanja»131»Uvodnik GM 131\nU nekoliko prethodnih redovnih izdanja časopisa mahom smo se bavili sistemima upravljanja zaposlenima, donošenjem odluka, opisom radnih mesta, primenom analitičkih modela u poslovanju, kao i uticajem tehnoloških dostignuća na modele poslovanja… rečju onim što bi organizacije mogle da preduzmu da bi bile efikasnije i bezbednije tokom plivanja kroz poslovne vode. I na šta, u krajnjem slučaju, mogu da utiču.\nZato smo odlučili da u ovom broju veću pažnju poklonimo onom čemu se kao „datosti“ valja prilagoditi i što valja pratiti. Pre svega, dajemo pregled nekih ključnih trendova koji će ove godine biti od posebnog značaja za brendove, kompanije i organizacije. Tim stručnjaka Graylinga istraživao je na šta se to fokusiraju vrhunski brendovi i korporacije, koje nove alate i tehnike koriste, i na koji način su trendovi koje su identifikovali kao ključne prethodnih godina napredovali ili nestajali.\nCustomer–centric pristup, odnosno strategija koja se zasniva na stavljanju korisnika na prvo mesto, jedna je od podrazumevajućih stvari o kojoj se ne može polemisati. Zbog toga se javila i potreba za uvođenjem upravljačkih pozicija čiji zadatak bi bio upravo bavljenje nekim vidom customer experience managementa. U svom nedavnom istraživanju Gartner navodi da sada skoro 90% organizacija ima chief experience officera, chief customer officera ili neki ekvivalent tome. Dakle, krajnji je čas da organizacije koje ih nemaju razmisle o uvođenju neke od ovih upravljačkih pozicija.\nTrenutna „datost“ je ,nažalost, i ogromna disproporcija u podeli bogatstva na svetskom nivou, gde je deset svetskih milijardera bogatije od više od 85 najsiromašnijih zemalja zajedno, a njihovo kumulativno bogatstvo takođe premašuje GDP brojnih zemalja koje se smatraju ekonomskim silama. Zbog ovakve nejednakosti organizacije poput Oxfama dižu glas i zahtevaju da ekonomije rade za sve a ne samo za „nekoliko privilegovanih“.


Tanjug 12. marta 2021. 17:35\nVAŠINGTON – Ministarstvo pravde SAD saopštilo je danas da očekuje da će podići optužnice protiv još više od 100 ljudi koji se sumnjiče da su učestvovali u napadu na kompleks Kapitola 6. januara, navodeći da je verovatno reč o najsloženijoj istrazi do sada.\nViše od 300 ljudi već je suočeno sa optužbama zbog opsade, u kojoj je nastradalo petoro ljudi, a više od 130 policajaca povređeno, a tokom koje su hiljade pristalica bivšeg predsednika Donalda Trampa pokušale da spreče Kongres da potvrdi njegov izborni poraz.\nMinistarstvo je podatke o planiranim novim optužnicama objavilo u dokumentima podnesenim sudu u kojima je u nekim slučajevima zatražilo dodatnih 60 dana za prikupljanje dokaza, preneo je Glas Amerike (VOA).\n„Istraga i krivično gonjenje odgovornih za napad na Kapitol verovatno će biti među najvećim u američkoj istoriji, i po broju optuženih i po prirodi i obimu dokaza“, naveli su federalni tužioci.\nFederalni istražni biro (FBI) sve više je usredsređen na osumnjičene povezane sa esktremno-desničarskim grupama kao što su „Čuvari zakletve“ i „Ponosni momci“, navodi VOA.\nViše od 900 naloga za pretragu izvršeno je u gotovo svih 50 američkih država i u prestonici Vašingtonu.\nDo sada prikupljeni dokazi obuhvataju više od 15.000 sati snimaka sa nadzornih i kamera koje su nosili pripadnici više organa za sprovođenje zakona, saopštilo je ministarstvo pravde.


Voćarstvo i povrtarstvo - Bolja Zemlja\nŠitaki pečurke su odličan način da zaradite! Evo kako ih mož...\nKupaca nigde nema, a krompir jeftiniji od kuk...\nNe dozvolite da vam rod u plasteniku propadne...\nDobre vesti za malinare! Ministarstvo subvenc...\nKako možete da uzgajate stubaste jabuke?\nKonkurs za podršku proizvođačima voća i povrća! ...\nMale tajne velikih stručnjaka: Prednosti proizvo...


27. septembar: Svetski dan turizma – Međunarodni sajam turizma\n27. septembar: Svetski dan turizma\nPovodom 27. septembra, Svetskog dana turizma, visoki zvaničnici Ujedinjenih nacija poslali su poruke širom sveta, sa ciljem doprinosa podizanju svesti o značaju turizma, odnosno njegovih društvenih, kulturnih, političkih i ekonomskih vrednosti.\nIndija je domaćin ovogodišnjeg zvaničnog obeležavanja Svetskog dana turizma, a noseća tema „Turizam i radna mesta: bolja budućnost za sve“ primerena je upravo iz razloga što je turizam radno intenzivan i značajan izvor zaposlenosti za mnoge svetske ekonomije.\nSa više miliona radnih mesta, danas turistički sektor širom sveta pokreće ekonomiju na globalnom i lokalnom nivou, a razvoj turizma direktno je povezan sa razvojem zajednice.\nTurizam je danas treća po veličini izvozna industrija u svetu posle hemikalija i goriva. Podaci svetske turističke organizacije govore da je turizam u svetu prošle godine oborio sve rekorde, sa 1,4 milijarde međunarodnih turističkih dolazaka, zabeležen je porast od šest odsto u odnosu prethodnu godinu.\nSrbija prati pozitivan svetski trend, a inovacije i ulaganja u turizam rezultiraju rastom broja turista, noćenja, prihoda i, što je veoma važno, zaposlenosti u sektoru turizma. Najnoviji podaci pokazuju da se Srbija nalazi među prvih pet zemalja u Evropi koje beleže najveći rast dolazaka stranih turista i prvi put je izjednačen broj domaćih i stranih turista.\nBeogradski sajam turizma ušao je u petu deceniju postojanja kao vodeći turistički događaj u ovom delu Evrope i sveta i kao jedinstveno mesto za okupljanje poslovnih ljudi u turističkom, hotelskom i ugostiteljskom biznisu. Ponuda domaćih destinacija i znamenitosti na sajmu uključuje kapacitete hotela i odmarališta turističkih centara, a prirodne lepote, raznovrsni sadržaji za odmor, zabavu, zdravstveni oporavak, sport, rekreaciju i avanturu, deo su turističkih aduta kojima Srbija pleni na turističkom tržištu.\nSvakog februara, Sajam turizma je prilika za promociju projekata razvoja turističke infrastrukture i mera podsticaja turističkih agencija u Srbiji za organizovano dovođenje stranih turista.\n42. Međunarodni sajam turizma u Beogradu održaće se od 20. do 23. februara 2020. godine na Beogradskom sajmu. Zajedno sa manifestacijama 11. Međunarodni sajam vina BeoWine, 16. Međunarodni sajam hotelsko-ugostiteljske opreme HORECA-OPREMA i 16. Sajam suvenira „Vidi Srbiju“, ovaj veliki turistički događaj pružiće najbolji godišnji presek i uvid u stanje u oblasti turizma i otvoriti nove perspektive u razvoju turističke privrede.


Konkurs za dodelu sredstava iz Godišnjeg programa korišćenja sredstava iz Budžetskog fonda za šume AP Vojvodine za 2019. godinu – ICR\nza pošumljavanje bagremom do 100.000,00 dinara po hektaru.\nSredstva se dodeljuju za izgradnju tvrdih šumskih puteva (I i II faza prema Pravilniku RS) i rekonstrukciju šumskih puteva (prema Pravilniku RS), koji su u funkciji gazdovanja šumama u državnoj svojini i svojini pravnih lica.\n3. Unapređivanje rasadničke proizvodnje u ukupnom iznosu do 18.000.000,00 dinara.\nza sredstva iz tačke 2. – pravna lica iz člana 70. Zakona o šumama s teritorije AP Vojvodine i pravna lica sopstvenici šuma na teritoriji AP Vojvodine, ako je izgradnja ili rekonstrukcija predmetnih puteva planirana osnovama gazdovanja šumama;\nza sredstva iz tačke 3. – registrovana pravna lica i preduzetnici koji imaju registrovan šumski rasadnik na teritoriji AP Vojvodine;\nUkoliko postoji sopstveno učešće za tačku 1. i 2. potrebno ga je obavezno u prijavi iskazati u ukupnoj vrednosti projekta. Za tačku 3. (Unapređivanje rasadničke proizvodnje) obavezno je sopstveno učešće u iznosu najmanje 20% vrednosti opreme u prijavi. Iskazana visina učešća podnosioca prijave za tačku 3. odnosi se na svu opremu navedene u prijavi.\nPodnosioci prijava mogu konkurisati za radove iz tačke 1. koji će biti obavljeni u sezoni pošumljavanja 2019/2020. godine, a za radove iz tačke 2. započete (ili se planiraju započeti) u 2019. godini i koji će biti ugovoreni u celosti (I i II faza prema Pravilniku RS). Oprema iz tačke 3. mora biti nabavljena posle potpisivanja ugovora.\nPodnosioci prijave koji konkurišu za poslove iz više tačaka podnose posebnu prijavu za svaku tačku (u posebnoj koverti). Za poslove iz tačke 1. koji se obavljaju na više lokacija podnosi se jedna prijava uz koju se prilažu pripadajući obrasci za svaku pojedinačnu lokaciju, dok se za tačku 2., u slučaju postojanja više lokacija od istog podnosioca, podnosi posebna prijava za svaku lokaciju. Za tačku 3. podnosi se jedna prijava za traženu opremu, pri čemu nije moguće tražiti više komada iste vrste opreme.\nZa svaku tačku konkursa jedno pravno lice može podneti samo jednu prijavu na ovaj konkurs, osim za pošumljavanje zemljišta u svojini fizičkih lica i unapređivanje otvorenosti šuma. Pravno lice ili preduzetnik koji konkuriše za pošumljavanje zemljišta u svojini fizičkih lica podnosi za svako fizičko lice posebnu prijavu.


male boginje : Južne vesti\nU Pirotu 20 % manje dece vakcinisano protiv morbila, upozorenje da bi jedan slučaj mogao da dovede do epidemije\n09:22, 18. 3. 2021.\nBroj dece koja su vakcinisana protiv malih boginja tokom 2020. smanjen za oko 25 odsto, što može da dovede do ponovne epidemije morbila, poručuju iz Udruženja pedijatara Srbije. Samo jedan slučaj zaraze mogao bi da dovede do razbuktavanja, upozoravaju iz Centra za kontrolu i prevenciju bolesti Instituta za javno zdravlje Pirot, jer je u tom gradu broj vakcinisanih za oko 20 odsto manji u odnosu na 2019. godinu. Pandemija u Leskovcu i Prokuplju nije uticala na planiranu vakcinaciju, dok je u Nišu smanjen broj dece koja su primila prvu dozu na vreme, ali je ipak vakcinisan planirani broj.\nRaste broj obolelih od malih boginja u fabrici “Džinsi”\n09:54, 3. 7. 2018.\nOd prijave epidemije malih boginja u fabrici “Džinsi” u Leskovcu prošlo je dve nedelje, a kako kažu u Zavodu za javno zdravlje, broj obolelih osoba se sa 20 povećao na 55.\nU Niš stigle MMR vakcine, epidemija malih boginja jenjava\n12:07, 27. 6. 2018.\nZbog velikog broja dece koja su vakcinisana u prethodnom periodu, kako kaže načelnica pedijatrije Snežana Zdravković, niški Dom zdravlja je na kratko ostao bez MMR vakcina, ali ona uverava da je deo vakcina stigao juče i da nema razloga za brigu. U Institutu za javno zdravlje očekuju da bi već početkom meseca u Nišu mogla da se odjavi epidemija malih boginja.\nSmanjuje se broj obolelih od malih boginja u Pčinjskom okrugu\n12:36, 20. 6. 2018.\nU poslednjih desetak dana od morbila je obolelo svega 6 osoba u celom okrugu, gde je do sada registrovano ukupno njih 640, ali se taj broj svakodnevno smanjuje. Zasad je najviše obolelih, 270 u Surdulici, a najmanje u Bosilegradu, gde je registrovan samo jedan slučaj.\nMale boginje među radnicima “Džinsija“, u fabrici prijavljena epidemija\n15:48, 18. 6. 2018.\nKlinički i laboratorijski je dokazano da dvadesetoro zaposlenih u fabrici "Džinsi“ u Leskovcu ima male boginje, zbog čega je, kako kažu u Zavodu za javno zdravlje, u ovoj kompaniji prijavljena epidemija.\nOd malih boginja 600 obolelih u Pčinjskom okrugu\n14:45, 17. 5. 2018.\nU svim opštinama Pčinjskog okruga, osim u Bosilegradu, proglašena je epidemija malih boginja, a među 600 trenutno obolelih je čak 70 zdravstvenih radnika. Najnovije "žarište" je u Trgovištu gde je u petak proglašena epidemija zbog 13 novoobolelih od morbila.\nDevojčica umrla u niškom Kliničkom centru od posledica malih boginja\n12:06, 14. 4. 2018.\nEpidemija morbila odnela je i peti život u Nišu, a devojčica koja je bezmalo imala godinu dana preminula je zbog toga što joj je stalo srce usled komplikacija koje je izazvala infekcija malim boginjama. Kako je kazao doktor Dejan Milojević sa Dečije interne klinike, dete nije bilo vakcinisano jer nije bilo dovoljno staro za imunizaciju.\nU Prokuplju proglašena epidemija malih boginja\n11:48, 6. 4. 2018.\nNakon što je od 10 novoobolelih, čak 8 zadržano na bolničkom lečenju, Higijensko-epidemiološka služba Doma zdravlja u Prokuplju proglasila je epidemiju malih boginja na teritoriji opštine.\nOboleli od morbila u Jablaničkom okrugu uglavnom deca i mladi\n09:35, 20. 3. 2018.\nEpidemija malih boginja na teritoriji Jablaničkog okruga još uvek ne jenjava, a u Leskovcu, Vlasotincu i Bojniku, gde je do sada prijavljena epidemija, saopštili su iz Zavoda za javno zdravlje, 242 osobe ima male boginje, dok se za još 68 se čekaju rezultati ispitivanja.\nUmrla beba čija majka ima male boginje\n12:07, 15. 3. 2018.\nZbog velikog krvarenja na mozgu, kako kaže direktorka niške Dečije interne klinike Emilija Golubović, sinoć je preminula beba koja je nedavno prevremeno rođena, a čija majka ima male boginje.\nPreminula Nišlijka zbog malih boginja\n13:38, 14. 3. 2018.\nNakon što je par nedelja bila na aparatima za disanje, 32-godišnja Nišlijka je zbog komplikacija koje su izazvale male boginje, kaže direktor niške Klinike za infektivne bolesti Miodrag Vrbić, preminula je jutros na ovoj Klinici.\nŽivotno ugrožena beba koja se nedavno rodila na Infektivnoj\n16:12, 9. 3. 2018.\nPrevremeno rođena beba, koju je Aleksinčanka nedavno rodila na Infektivnoj klinici, jer ima male boginje, kako kaže direktorka Dečije interne klinike u Nišu Emilija Golubović, u teškom je stanju i na aparatima za disanje.\nNa Infektivnoj klinici se porodila Aleksinčanka koja ima male boginje\n18:36, 7. 3. 2018.\nAleksinčanka koja ima morbile i pre par dana je primljena na Infektivnu kliniku u Nišu, porodila se noćas, a direktor Miodrag Vrbić kaže da su i majka i beba dobro.\nI dalje raste broj obolelih od malih boginja u Jablaničkom okrugu\n09:42, 6. 3. 2018.\nU Leskovcu, Bojniku i Vlasotincu, gde je do sada prijavljena epidemija malih boginja, javljaju iz Zavoda za javno zdravlje, kod 209 osoba je potvrđeno da imaju morbile, dok se za još 70 ljudi čekaju rezultati ispitivanja.\nMale boginje među radnicima "Jure"\n11:48, 2. 3. 2018.\nSve veći broj radnika "Jure" u Nišu ne dolazi na posao zbog malih boginja, tvrde zaposleni u ovoj fabrici i ističu da su zabrinuti za svoje zdravlje. U kompaniji nisu želeli da govore o tome, a u Institutu za javno zdravlje pojašnjavaju da je zasad potvrđeno da ima 10 obolelih, a za još 20 njih se sumnja da imaju morbile.\nČetvorogodišnji dečak iz Vranjske Banje preminuo od posledica malih boginja\n08:55, 2. 3. 2018.\nNakon što je četiri nedelje bio priključen na mašinu za disanje i lekari niške Dečije interne klinike se borili za njegov život, četvorogodišnji dečak iz Vranjske Banje preminuo je juče od komplikacija koje izazivaju male boginje.\nEpidemija malih boginja prijavljena i u Vlasotincu\n09:35, 23. 2. 2018.\nJedanaest osoba iz Vlasotinca, javljaju iz Zavoda za javno zdravlje u Leskovcu, ima male boginje, što je klinički i laboratorijski potvrđeno, zbog čega je i u ovoj opštini Jablaničkog okruga prijavljena epidemija.\n15:43, 21. 2. 2018.\nZbog epidemije malih boginja koja je proglašena pre nekoliko meseci sve se više ljudi vakciniše pa je trenutno, prema rečima ministra zdravlja Zlatibora Lončara, u Nišu 97,4 % vakcinisanih MMR-om.\nBroj obolelih od malih boginja u Jablaničkom okrugu i dalje u porastu\n11:15, 15. 2. 2018.\nDa se epidemija malih boginja i dalje ne smiruje pokazuju izveštaji Zavoda za javno zdravlje u Leskovcu, prema kojima je na teritoriji Jablaničkog okruga, od prijave epidemije do sada, od morbila obolelo 147 ljudi, dok se za još 46 čekaju rezultati ispitivanja.\nČetvoro dece i dva radnika iz niških vrtića imaju male boginje\n17:03, 8. 2. 2018.\nDeca iz Predškolske ustanove “Pčelica” u Nišu koja imaju morbile su na kućnom lečenju, kaže direktorka Svetlana Mitić i zasad ne postoji opasnost od širenja virusa u vrtićima, jer je od 6.156 mališana obolelo njih 4, kao i 2 radnika koja nisu u direktnom kontaktu sa decom.


Prikazuje članke prema oznakama: nikola špirić\nPotpredsjednik SNSD-a Nikola Špirić izjavio je danas da nikad niko nije bolje predstavio zaključke SDA od potpredsjednika Glavnog odbora te stranke Čedomira Lukića, navodeći da je on danas svima otvorio oči i pokazao da je jedini cilj SDA kantonalna vlast, a posebno u Kantonu Sarajevo.\nZlatka i Ivu nazvao konkubinama SDA: Umjesto jednog Komšića dobili smo dva i Zlatka Lagumdžiju (video)\nZamjenik predsjedavajućeg Doma naroda PS BiH i potpredsjednik SNSD-a, Nikola Špirić, poručio je gostujući u Centralnim vijestima ATV-a da stranke iz FBiH prizivaju međunarodnu intervenciju.\nPotpredsjednik SNSD-a Nikola Špirić izjavio je danas da glavna preokupacija političkih aktera iz Federacije BiH nije kako doći do statusa kandidata za članstvo BiH u Evropskoj uniji, već ko će biti kandidat za predsjednika SDA.\nSavjet ministara je Zavod za zapošljavanje\nPotpredsjednik SNSD Nikola Špirić izjavio je danas da podaci kojima raspolaže pokazuju da je u februaru ove godine na platnom spisku institucija BiH bilo 538 ljudi više nego u septembru 2018, navodeći da to znači da se Savjet ministara u tehničkom mandatu pretvorio u zavod za zapošljavnje, javlja Srna.\n– Ovi brojevi pokazuju zašto se ne dozvoljava formiranje vlasti jer je nakon izbora krenuo stampedo u zapošljavanju, pa je odlazeći Savjet ministara požurio da uhljebi svoj kadar i ispuni predizborna obećanja o novim radnim mjestima, ignorišući obaveze preuzete kod Međunarodnog monetarnog fonda i Svjetske banke – rekao je Špirić Srni.\nPrema njegovim riječima, ministri iz SDS i PDP u Savjetu ministara su se od preuzimanja funkcija borili za fotelje sebi bliskim ljudima i zbog toga trgovali rukovodećim pozicijama u ključnim institucijama gdje su na čelu bili Srbi i prepustili ih drugim narodima, kao što je bio slučaj u Agenciji za identifikaciona dokumenta, evidenciju i razmjenu podataka ili Direkciji za evropske integracije.\n– Sada se opiru formiranju vlasti u zajedničkim organima samo da bi popunili preostale rukovodeće pozicije i tako nastavili da kontrolišu institucije i nakon odlaska – naglasio je Špirić.\nOn je naveo da je pred odlazak ovog Savjeta ministara na budžetu institucija BiH 22.350 ljudi, od kojih je skoro 12.500 u administraciji i policijskim agencijama, a 9.880 u Oružanim snagama, dok su raspisani konkursi za prijem još 150 policajaca i niz konkursa za popunu mjesta u državnoj službi.\nAko se čekala koalicija SBB, SDA i DF, nije trebalo optuživati RS


Novi premijer Kosova: Neće biti promene granica | EurActiv Serbia\nNovi premijer Kosova: Neće biti promene granica\nRead time : 3 m, 42 s\nNovoizabrani premijer Kosova Avdulah Hoti izjavio je 3. juna da se u procesu pregovora sa Srbijom neće dozvoliti promene granica niti razmena teritorija. EU je saopštila da je za napredak Kosova na putu ka EU neophodan nastavak dijaloga sa Beogradom, dok je predsednik Srbije Aleksandar Vučić izjavio rekao da će se pregovori nastaviti kada Priština ukine takse.\nHoti je u govoru pred kosovskim poslanicima, predstavljajući sastav i program nove vlade, rekao da će se "na osnovu Ustava Kosova preuzeti odgovornosti za unapređenje procesa dijaloga sa Srbijom".\nU tom procesu, rekao je Hoti, sarađivaće se s Evropskom unijom i Sjedinjenim Američkim Državama, i "neće se dozvoliti bilo kakva promena granica ili razmena teritorija".\nHoti je najavio da će raditi na saradnji s kosovskom opozicijom, posebno u vezi s dijalogom sa Srbijom.\nSkupština Kosova je 3. juna sa 61 glasom za, 24 protiv i jednim uzdržanim izabrala novu Vladu na čelu s Avdulahom Hotijem. U novoj vladi će iz Srpske liste biti Goran Rakić, kao zamenik premijera i ministar lokalne samouprave, i ministar za zajednice i povratak Dalibor Jevtić.\nBorel i Varheji: Nužne odlučne reforme i dijalog s Beogradom\nEU je čestitala je na izboru novoj kosovskoj vladi i saopštila da su za napredak Kosova na evropskom putu neophodne odlučne reforme i nastavak dijaloga sa Beogradom.\n"Želimo da vidimo napredak Kosova na evropskom putu za šta će biti potrebni odlučni reformski napori na jačanju vladavine zakona, posebno borbe portiv korupcije i organizovanog kriminla, kao i na podsticanju društevno-ekonomskog razvoja", navodi se u zajedničkom saopštenju visokog predstavnika EU za spoljnu politiku i bezbednost Žozepa Borela i komesara za proširenje i susedstvo Olivera Varhejija.\n"Brz nastavak dijaloga Beograda i Prištine uz podršku specijalnog predstavnika EU Miroslava Lajčaka neophodan je za postizanje sveobuhvatne normalizacije odnosa sa Srbijom", naveli su Borel i Varheji, dodajući da je "dijalog uz pomoć EU jedini način da evropska budućnost Kosova postane stvarnost za njegove građane".\nVučić: Za nastavak dijaloga potrebno da Priština ukine takse\nPredsednik Srbije Aleksandar Vučić izjavio je 3. juna, povodom najava specijalnog predstavnika EU Miroslava Lajčaka da bi dijalog o Kosovu mogao da se nastavi već u junu, da je Beograd uvek zainteresovan za razgovor sa svima ali da je potrebno da Priština pre toga ukine takse i ostala ograničenja za kretanje robe i ljudi.\n"Razgovaraćemo, da vidimo šta su im predlozi i na čemu zasnivaju optimizam. Realno je da sednemo za sto, ali pre toga je potrebno da nema taksi i ograničenja za slobodan protok ljudi i roba. Kada to urade, ja sam spreman uvek (za razgovor)", rekao je Vučić nakon obilaska gradilišta puta u širem rejonu Novog Pazara.\nKomentarišući neke najave u medijima da će sporazum Beograda i Prištine biti postignut veoma brzo, Vučić je da su se velike sile uvek mešale u balkanska pitanja, ali da će za ponešto, ipak, morati da se pita i Srbija.\n"Lepo je što su već sve odlučili i napravili ali na kraju će odluke donositi i građani i rukovodstvo Srbije. I to kao rukovodstvo nezavisne i suverene zemlje", rekao je on.\nLajčak planira nastavak pregovora u junu\nSpecijalni predstavnik Evropske unije za dijalog Srbije i Kosova namerava da prvu rundu pregovora uskoro priredi u Briselu, po mogućnosti već tokom juna, saznaje Radio Slobodna Evropa (RSE).\nTu nameru je Lajčak predstavio diplomatskim predstavnicima zemalja članica EU na sastanku Političkog i bezbednosnog komiteta EU, gde je još jednom dobio formalnu podršku za obnavljanje dijaloga o normalizaciji odnosa Kosova i Srbije.\nPo izvorima RSE sa sastanka, Lajčak namerava da stupi u kontakt sa zvaničnom Prištinom "istog dana" kad se formira vlada Kosova, kako bi se obavile poslednje pripreme za održavanje nove runde. Time bi se obeležilo ponovno pokretanje dijaloga.\nDa bi uspeo Lajčakov plan o novoj rundi dijaloga, potrebno je otvaranje granica, što se očekuje 15. juna, da bi pregovarači mogli da dođu u Brisel.\nKako je rečeno RSE, specijalni predstavnik Lajčak je "izričito naglasio" da će požuriti organizovanje prvog susreta, te stoga neće čekati na okončanje izbora u Srbiji, najvljenih za 21. jun, već će rundu pregovora organizovati odmah po otvaranju granica.\nLajčak je, kako se navodi, rekao da to neće više biti dijalog o tehničkim pitanjima, već "visoko politički proces".\nRSE dodaje da se "ubedljiva većina" diplomatskih predstavnika zemalja EU na sastanku izjasnila protiv mogućnosti razmene teritorija Srbije i Kosova, a da su posebno Nemačka i Francuska "oštro i jasno protiv te ideje".


Fakultet za saobraćaj i komunikacije – Univerzitet u Sarajevu\nZašto odabrati Fakultet za saobraćaj i komunikacije?\nFakultet za saobraćaj i komunikacije počeo je sa radom 1977. godine i u proteklih 40 godina postojanja stekao status vodeće obrazovne i naučne institucije u oblastima saobraćajno-transportnog inženjerstva i informaciono-komunikacijskih tehnologija. Obrazovni proces realizira se shodno bolonjskim principima u okviru dva odsjeka i šest usmjerenja. Nastavni planovi i programi na sva tri ciklusa studija po sistemu 3 + 2 + 3 permanentno se dograđuju i inoviraju u cilju praćenja zahtjeva i potreba savremenog saobraćajno-komunikacijskog sistema. Proces edukacije koncipiran je tako da studenti, osim teorijskih, stječu i praktična znanja u okviru laboratorijskih vježbi, terenskih istraživanja i obavezne stručne prakse. Studenti starijih godina imaju mogućnost sudjelovanja u izradi istraživačkih i razvojnih projekata, kao i međunarodnih programa od strateškog interesa za Bosnu i Hercegovinu.\nFakultet za saobraćaj i komunikacije preduzima i podržava sve akcije u cilju osiguranja prohodnosti nastavnika i studenata na državnom i internacionalnom nivou, uspostavljanja regionalne saradnje i uključivanja u evropske obrazovne i naučnoistraživačke procese. Istovremeno se gradi i unapređuje unutrašnja organizacija sa posebnom brigom za studentski standard, ugodan radni ambijent i adekvatnu opremu za efikasno izvođenje nastavno-naučnog procesa.\nSvršeni studenti Fakulteta za saobraćaj i komunikacije stječu, adekvatno završenom ciklusu studija, jedno od sljedećih zvanja: bachelor inženjer saobraćaja i komunikacija, magistar saobraćaja i komunikacija – diplomirani inženjer saobraćaja i komunikacija, PhD – doktor tehničkih nauka.\nZahvaljujući izrazitoj interdisciplinarnosti studijskih programa, naši kadrovi su profilirani za veoma širok dijapazon djelatnosti koji uključuje saobraćajno-transportno inženjerstvo i informaciono-komunikacijske sisteme u domenu upravljanja, tehnološkog planiranja i projektiranja, organizacije i ekonomike.\nNaši svršeni studenti su prihvaćeni u mnogim zemljama svijeta, a mnogi su izgradili zapažene karijere i pokrenuli uspješan biznis.\nMogućnosti za radno angažiranje u Bosni i Hercegovini i zemljama okruženja također su brojne u javnim i privatnim kompanijama, u institucijama izvršne i zakonodavne vlasti na svim nivoima, kao i u istraživačkim, projektantskim i obrazovnim institucijama.\nSvršeni studenti Fakulteta za saobraćaj i komunikacije ne zadržavaju se dugo na zavodu za zapošljavanje, a značajan broj naših studenata pronalazi zaposlenje čak i prije odbrane završnog rada na II ciklusu studija, što pokazuje potražnju za ovim profilom stručnjaka na tržištu radne snage.\nOdsjeci: Odsjek saobraćaja


Generalka Javor-Inđija 1-0 (video) – ZoomUe\nGeneralka Javor-Inđija 1-0 (video)\nby branko · februar 16, 2014\nU jednoj ne zanimljivoj utakmici Javor je savladao Inđiju golom Stojakovića u 33.minutu nakon opravdano dosuđenog penala nad istim igračem.\nDomaći su uglavnom napadali ,ali nisu uspeli da stvore nijednu ozbiljniju priliku za postizanje gola, dok su se Inđijci uglavnom branili i za prvih 45 minuta nisu nijednom ugrozili Lazovića. U nastavku utakmice gosti su bili kokretniji više su napadali, ali nisu uspeli da postignu gol i izbegnu poraz od 1-0.\nUtakmica između Javora i Inđije počela je minutom ćutanja za iznenada preminulog generalnog sektretara FK Javor Zorana Ristića.\nDo početka prolećnog dela prvenstva ostalo je još pet dana. Do tada treneru Javora Predragu Ristanoviću ostaje da skocka ekipu koja će pokušati da iznenadi favorizovanu Crvenu zvezdu i tako upiše prve bodove u nastavku Jelen super lige. Neće im biti nimalo lako ali sport je uvek donosio neizvesnost pa nije nemoguće da se nešto tako dogodi i 22.februara na Marakani.\nby Vesna Đurović · Published septembar 25, 2017\nObnavlja se Česma ispod oraha (VIDEO)\nNext story Radnici 24.septembra najavljuju radikalizaciju štrajka(video)\nPrevious story Uhapšen preprodavac duvana (video)


HomeO namaOsnovni podaciIntervencijeFinansijski izveštajiDokumentiJavne nabavkeGalerijaKontakt\nCopyright 2017 - Toplana Valjevo Rekonstruisana Karađorđeva se kopa jer nema koordinacije\t29.jul 2016.\nRadovi na postavljanju toplovoda u dužini od 168 metara u Karađorđevoj, od Dušanove do Radničke ulice, počeli su 18. jula i trajaće do 16. avgusta, rečeno nam je u Gradskoj toplani. Ranije su završeni u Pantićevoj od Ulice vojvode Mišića do Tehničke škole u dužini od 650 metara i u Sinđelićevoj ulici od raskrsnice sa Ulicom Ljube Kovačevića do Vatrogasnog doma. Sledećeg meseca počeće radovi od Vatrogasnog doma do Naselja „27. novembar“, a po okončanju tih radova na toplovod će biti priključena i OŠ "Andra Savčić". Dužina trase u Sinđelićevoj od Ulice Ljube Kovačevića do Naselja "27. novembar" je 1,1 kilometar. Ovim radovima završiće se izgradnja glavnih magistralnih vodova toplovoda u okviru projekta KfW 4, vrednog 2,5 miliona evra, čija je realizacija počela 2012. godine.\nNovi direktori javnih preduzeća\t15. jul 2016.\nNastavak radova na toplifikaciji Valjeva\t10. maj 2016.\nProjekat toplifikacije Valjeva biće nastavljen u maju i junu, radovima na postavljanju cevi u delovima Karađorđeve, Sinđelićeve i Pantićeve ulice. Ovim radovima će se okončati izgradnja glavnih magistralnih vodova vrelovoda, u okviru projekta KFV 4.\nUkupna vrednost svih dosadašnjih radova, ali i radova koji predstoje ovog leta, kao i postavljanje 54 podstanice, biće do 2,5 miliona evra. Od 54 planirane podstanice, deo je već nabavljen i postavljen, a ostale će biti nabavljene u sklopu ovih radova. Tokom trajanja radova u glavnim valjevskim ulicama, biće omogućeno da se saobraćaj odvija jednom trakom. Potpuni prekidi saobraćaja će biti samo kada bude bilo neophodno i neće trajati duže par sati. Na taj način će se sprečiti velike saobraćajne gužve i nastojati da ovi važni radovi što manje remete život građana.\nRadijatori topli i u toku noći\t19. januar 2016.\nVrlo niske temperature uslovile su produženje satnice grejanja za sve priključene na gradsku Toplanu.Po novoj odluci grejanja će biti svake noći kada su temperature niže od -5 C. Uobičajena satnica grejanja inače je od pola šest ujutro do 22 sata uveče. U Gradskoj upravi potvrdjuju da zbog dodatnog grejanja Toplana neće imati problema jer u zalihama stalno ima 300 tona mazuta. „ Toplana je čak vodila pregovore u Beogradu da se pojača isporuka kako bi zalihe bile podignute I do 600 tona jer postoje sredstva za to , ali trenutno AD Nafta ima sporiju isporuku zbog velike potražnje svih toplana u Srbiji”, kaže Nikola Radojičić član Gradskog veća. U toku noći kad su mrazevi radijatori će biti topli , ali ne na maksimumu kako je to sljučaj u toku dana.\nToplana duže greje zbog mraza\t18. januar 2016.\nVALJEVO- Gradska toplana noćas je grejala građane duže od uobičajenog vremena. Po rečima direktora Toplane Dejana Filipovića, radijatori su bili topli još neko vreme posle 22 sata, a grejanje je startovalo ponovo noćas oko dva sata posle ponoći, tako da je bilo vrlo kratkog prekida u grejanju korisnika na daljinskom sistemu. „Doneli smo odluku da grejanje ne prekidamo u noćima kada temperature budu ispod pet stepeni“, rekao je za CITY 014 Filipović.\nU gradskoj toplani kažu da problema sa grejanjem korisnika na daljinskom sistemu grejanja nema ni u jednom delu grada.\nJKP „Toplana“\t25. decembar 2015.\nRadovi na toplifikaciji iz programa kfw4 za ovu godinu su završeni, a nastavak radova se očekuje u 2016. godini. Nova toplovodna mreža postavljena je u Sinđelićevom bloku, Železničkoj ulici kod Doma zdravlja, u naseljima Zbratimljeni gradovi i Milivoja Bjelice, a naredne godine planirano je priključenje na Toplanu naselja 27. novembar, Peti puk i kasarna „Vojvoda Živojin Mišić“, a trasa toplovoda proširiće se do kraja Karašorđeve, Pantićeve i duplih traka.\nKako je najvljevo iz Toplane stekli su uslovi da se aktivira i drugi kotao, sistem ima upotrebnu dozvolu, a sprovedena su i sva neophodna ispitivanja na kotlu.\nToplana vraća novac Poreskoj uravi uz kamatu\t18. novembar 2015.\nSa sednice Gradskog veća skinuta je tačka dnevnog reda koja se odnosila na drugi rebalans Toplane i koja predvidja da se ukupni rashodi povećavaju i to po osnovu pozicije troškova kamata. Na ovoj poziciji bilo je predvidjeno 12 miliona dinara dok drugi rebalns predvidja povećanje za 29,5 miliona dinara na iznos od 41,5 miliona po rebalnsu. Ovo povećanje konkretno se odnosi na dospela plaćanja kamata u 2015.godini po Rešenju Ministarstva finansija –Poreska uprava Valjevo za neprijavljenu obavezu PDV-a.\nGradska toplana traži rebalans budžeta, Veće odluku odložilo\t8.novembar 2015.\nZbog nezakonito prisvojenog PDV Gradska toplana treba da vrati 47 miliona, kao i kamatu od 37 miliona dinara, po rešenju Poreske uprave na koje se ovo javno preduzeće žalilo. Direktor Toplane Dejan Filipović potvrđuje da žalba koju su uložili Poreskoj upravi ne odlaže izvšenje odluke o povraćaju PDV-a. Zbog te obaveze Gradska toplana je u budžetu za ovu godinu planirala povećanje rashoda kroz drugi rebalans budžeta, o kome je trebalo da se izjasne članovi Gradskog veća. Međutim taj predlog je skinut sa dnevnog reda, jer kako objašnjava zamenik gradonačelnika Žarko Kovač, Gradsko veće nije upoznato sa razlozima za drugi rebalans budžeta Gradske toplane. „U finansijskom planu Toplane izmenjena je stavka u delu plaćanja obaveza za poreze, tačnije povećanje iznosa za plaćanje PDV, o čemu nismo bili informisani i zato smo odlučili da tu tačku skinemo sa dnevnog reda”, objašnjava Žarko Kovač.\nToplana spremna za novu grejnu sezonu\nStrana 1 od 4\tStartPrethodna1234SledećaKraj\tPoziv za prijavu kvara\nPoziv za prijavu kvara


Vesti online / Sport / Fudbal / Bilić: "Grobari" su pravi navijači\nBilić: "Grobari" su pravi navijači\nDžentlmenski potez: Slaven Bilić\n"Srećni smo zbog pobede. Igrali smo veoma dobro, bili smo ozbiljni ceo meč. Rano smo dali gol, držali sve pod kontrolom. Znamo gde smo došli, kakav nas je tim čekao, ali smo bili jako dobri, iako je ovo bilo teško gostovanje. Atmosfera na tribinama je bila odlična, prava sportska, zahvalio bih se navijačima oba tima zbog toga", rekao je Bilić.\nNavijači Partizana ispratili su Bilića aplauzima.\n"Ovo na kraju sam samo dva puta video. U Splitu i ovde se peva i kad se izgubi. Impresivno od strane 'grobara'", istakao je Bilić.\nMnogi su primetili da je hrvatski stručnjak na poluvremenu razmenio nekoliko reči sa Andrijom Živkovićem.\n"Nije Partizan mlad tim, to je spoj mladosti i iskustva. Ali ovi klinci koji su mladi, oni su baš mladi. Razgovarao sam sa pojedinim, bisam hteo da ih motivišem da se ne lažemo. Rekao sam im da dignu glavu, da smo mi bili dobri, ali da će možda već za 15 dana biti sve drugačije. Nisam promenio mišljenje, Partizan je odličan tim. Mi smo zaista igrali odlično, mnogi timovi bi na ovom meču izgledali protiv nas kao što je Partizan izgledao", poručio je Bilić.\nFUDBAL VIDEO: Fener uradio ono što Partizanu nije pošlo za rukom\nFUDBAL FOTO: Navijači Bešiktaša palili baklje ispred hotela "Jugoslavija", potom razlupali autobuse GSP


► Mihajlović: Predlaganje amandmana je deo parlamentarne borbe\n14.12.2017 | 11:42h ► 15:40h Beograd\nZbog velikog broja amandamana vladajuće većine, opozicione strake nisu imale vremena da obrazlažu svoje amandmane.\nMihajlovićeva je rekla da je njeno iskustvo, kada je kao predstavnik Vlade Srbije u Skupštni obrazlagala predložene zakone, da su poslanici opozicije dostavljali amandmane kojima je predlagana izmena samo zareza u zakonu.\n"Na predloženi zakon o stanovanju stiglo je 900 amandmana, od čega je 800 amandamana opozicije bilo o promeni tačke i zareza", kazala je Mihajlovićeva.\nNa pitanje o najavi Dragana Đilasa, bivšeg gradonačelnika Beograda, da će se na predstojećim lokalnim izborima u Beogradu ponovo kandidovati za tu funkciju, ona je kazala da on prvo treba da se izvini Beograđanima, pa da posle priča o politici.\nDodala je da će SNS, čiji je funkcionerka, u predizbornoj kampanji pokušati da predstavi Beograđanima sve što je urađeno od trenutka kada je ta stranka preuzela najznačajniju ulogu u vođenju grada.\n"Verujem da je to najbolja lična karta i najbolji način da se pokaže šta je urađeno i da se dobije poverenje građana", kazala je Zorana Mihajlović.\nSukob navijača na derbiju sramota\nPotpredsednica Vlade Srbije Zorana Mihajlović ocenila je danas da je sukob navijača na fudbalskoj utakmici između Crvene zvezde i Partizana, na kojoj je sinoć povređeno 20 osoba, sramota.\nMihajlovićeva je kazala da takvo ponašanje i takve scene nisu dobre za imidž domaćih klubova, ali i zemlje.\n"Mislim da se čini sve što je moguće", rekla je Mihajlovićeve i dodala da je i ona bila na prethodnim derbijima kada je sve izgledalo drugačije.\n"Ovde je očigledno bilo problema unutar navijačkih grupa", kazala je potpredsednica vlade.\nMihajlović: Srbija u 2018. nastavlja politiku usvojenu pre tri godinu\nPotpredsednica Vlade Srbije Zorana Mihajlović izjavila je danas da u 2018. očekuje nastavak unutrašnje i spoljne politike, koja je usvojena pre tri godine, a koja je vratila ugled i prosperitet državi.\n"Ta politike vratila je ugled Srbiji, kao i političku, ekonomsku, regionalnu stabilnost", rekla je ona na konferenciji "The Economist:Svet u 2018." u Skupštini Srbije.\nMihajlovićeva je istakla da je cilj Vlade bolji životni standard za građane.\n"Naša vizija je da jednog dana ne moramo ni da znamo kako nam se zovu ministri, ali da živimo u zemlji sa višim životnim standardom i u društvu u kojem se poštuju i ostvaruju sva ljudska prava", rekla je ona\nOcenila je i da se u odnosu na prošlu i prethodnih pet godina u Srbiji se lakše živi.\nPotpredsednica Vlade je rekla da je od nasleđene "kazino politike i kazino ekonomije, sa urušenim ugledom u mnogim sferama, Srbija danas zemlja koja ima realan budžet, odgovornu ekonomsku politiku, koja jasno ide ka članstvu u Evropskoj uniji".\n"Čanstvo u EU je i dalje naša politika, a ministarstvo za evropske integracije dokaz je koliko je vlada rešena da taj cilj ostvari", rekla je Mihajlovićeve.\nOna je naglasila da sve što Vlada Srbije danas radi, radi da bi Srbiju svet prihvatio onakvu kakva jeste, sa mnogo vrlina i ponekom manom, i da je Srbija deo Evrope i sveta, čak i ako se nekad desi da ne budemo najbolje shvaćeni.\nMihajlovićeva je ponovila da je Srbija faktor stabilnosti u regionu, i poručila da veze sa regionom i svim ostalim prijateljskim zemljama jačaju domaću ekonomiju.\n"Strateški odnosi Srbije sa Rusijom, Kinom, Turskom, UAE često nailaze na nerazumevanje, ali ti odnosi nisu rezultat samo razvijanja privrede, već i višedecenijskog prijateljstva i saradnje. Niko u svetu danas ne želi da gubi prijatelje, mi želimo da ih imamo u svakom delu sveta i dokle god budemo mogli da usklađujemo tu poliiku, mislim da je to za Srbiju najbolje", kazala je Mihajlovićeva.\nOna je podsetila da su ne tako davno putevi vodili uglavnom iz Srbije i od Srbije, zbog toga što nije bilo uređene infrastrukture, puteva, železnice i zbog toga što ranija politička elita nije bila dovoljno spremna da se bori da Srbija postane nezaobilazni tranzitni koridor.\n"Mi smo se potrudili da to promenimo. Na koridoru 10 i 11 uradili smo 200 kilometara autoputa i sada tuda prolazi 17 miliona više vozila nego u 2014, i realizujemo infrastrukturne projekte vredne 16 milijardi evra, što je tri puta više nego pre tri godine, a svaki evro se vraća tri puta kroz radna mesta, kompanije", kazala je ona.\nDodala je da u Srbiji trenutno ima 23.000 aktivnih gradilišta, da se kupuju novi vozovi, povezuje se sa zemljama regiona, a da je ulaskom u projekat "Jedan pojas-jedan put" Srbija obezbedila da bude neozabilazni koridor u ovom delu Evrope i sveta.\n"Kada razmišljam o Srbiji u 2018. godini, ja sam spokojna", rekla je Mihajlovićeva.\nOna je dodala da je Srbija svesna problema koji postoje u svetu, od migrantske krize, preko kriza u Srbiji i na Bliskom istoku, na koje Srbija ne može da utiče, ali da "u 2018. i godinama koje slede mora da donese odluku hoćemo li da budemo u našem dvorištu zatvoreni ili da kroz sve što se dešava u svetu i svetskoj politici plivamo sa glavom iznad vode".\nZorana Mihajlović: Ohrabriti devojčice da se bave sportom\nPotpredsednica Vlade i predsednica Koordinacionog tela za rodnu ravnopravnost Zorana Mihajlović ocenila je danas da je izuzetno važno ohrabriti i motivisati devočice i žene da se bave sportom kako bi bile zdrave.\nOna je razgovarala sa bivšom selektorkom ženske košarkaške reprezentacije Srbije i osnivačem "Pokreta za žensku košarku" Marinom Maljković u prisustvu ministra prosvete, nauke i tehnološkog razvoja Mladena Šarčevića o pokretanju projekta kojim će se promovisati ženski sport i pružiti podrška devojčicama i ženama da se sportom bave.\n"Hvala vam što brinete o ženskom sportu, jer uspesi koje postižete predstavljaju podstrek i obavezu svima nama da podržimo projekte koji za cilj imaju razvoj ženskog sporta", rekla je Zorana Mihajlović, a preneo njen kabinet.\nŠarčević je kazao da je ministarstvo spremno da podrži aktivnosti koje podstiču devojčice u osnovnim školama da se bave sportom.\nMarina Maljković se zahvalila potpredsednici Vlade i Šarčeviću na spremnosti da podrže razvoj ženskog sporta i navela da je potrebno sprovesti aktivnosti koje će obuhvatiti dva olimpijska ciklusa, kako bi naše sportistkinje ostvarile što zapaženije rezultate i donele rezultat sa Olimpijskih igara.\n"Pored podrške vrhunskim sportistkinjama, važno je da omogućimo devojčicama u osnovnim školama da se besplatno bave sportom kojim žele i da ih na taj način edukujemo koliko je sport važan", rekla je Marina Maljković.\nPredstavljen je i vodič za odrastanje "250 dobrih saveta", koji je priredila Maljkovićeva.


RTCG - Radio Televizija Crne Gore - Nacionalni javni servis :: Politika :: Izmišljotina da je Đukanović formirao firmu radi učešća u privatizaciji\nKABINET PREDSJEDNIKA 16. 02. 2019. 13:15 >> 14:01 20\nZlonamjerna najnovija konstrukcija da je 'firma' predsjednika Mila Đukanovića, koja je osnovana 2006. godine samo na papiru, formirana radi učešća u privatizaciji bolnice Meljine je apsolutna izmišljotina, saopšteno je iz Kabineta Predsjednika Crne Gore.\n“Namjera da se u emisiji Ukrštene riječi i u nekim komentarima nakon toga stvori medijska senzacija, spominjanjem postojanja 'firme' Mila Đukanovića, koja je osnovana samo na papiru, bez prometa i pravnih radnji, 2006. godine u vrijeme kad on nije obavljao nijednu državnu funkciju, samo dokazuje to što se inače zna da oni koji vode kampanju pokušaja diskreditacije Predsjednika Crne Gore, nemaju nijedan argument za svoje neistinite optužbe”, navodi se u reagovanju.\nPredsjednik Atlas grupe, Duško Knežević, kazao je da je Đukanović of šor firmu na Kipru, Vagor investment limited, osnovao sa ciljem da preko nje formalno postane suvlasnik bolnice Meljine i pripadajućeg zemljišnog kompleksa od 50 hiljada kvadrata.\n“Apsolutna je izmišljotina zlonamjerna najnovija konstrukcija odbjeglog tajkuna da je ta 'firma' formirana radi učešća u privatizaciji bolnice Meljine, što nije vrijedno komentara”, rekli su iz Službe za informisanje Predsjednika.\nTakođe, kako se dodaje, netačne su tvrdnje, koje je saopštio urednik Dana Nikola Marković, da je Đukanović, bio 2006. godine, u vrijeme kada je napustio državne funkcije, dužan da prijavi postojanje te firme.\n“Shodno tada važećem Zakonu o konfliktu interesa koji je stupio na snagu 30. juna 2004. godine nije bilo propisano da javni funkcioner podnosi izvještaj o imovini Komisiji za sprječavanje konflikta interesa, godinu od prestanka vršenja funkcije, kako je to tvrdio Marković”, navodi se u saopštenju.\nFormalno osnivanje te sada spin-firme u svakom slučaju nije, kako se dodaje, dovodilo do promjena u imovnom stanju njenog osnivača.\n“Imajući u vidu navedeno, cijenili smo da javnost mora biti obaviještena o preciznom činjeničnom stanju, a ne da bude izložena politikantskim špekulacijama plasiranim i rabljenim s prepoznatljivih adresa”, zaključuje se u saopštenju.


Vesić: Industrijski objekti postaju 'habovi'\nIzvor: B92, 14.Mar.2018, 16:19\nVesić: Industrijski objekti postaju "habovi"\nBeograd -- Gradski menadžer Goran Vesić izjavio je da je namera da se u narednom periodu pojedini stari industrijski objekti pretvore u neke vrste "habova".\nU njima će start-ap firme dobijati besplatnu podršku kako bi se pojavili i što bolje plasirali na tržištu.\nVesić je, na otvaranju poslovnog foruma "Porodične firme - Stub razvoja ekonomije" u Beogradu, istakao da će to biti jedan od najvažnijih zadataka za naredni period i da se već razmišlja o nekoliko >> Pročitaj celu vest na sajtu B92 << lokacija.\nPrema njegovim rečima, Grad Beograd i Vlada Srbije će to raditi u saradnji sa zainteresovanim fondovima.\nU Beogradu se danas održava treći po redu Poslovni forum "Porodične firme - Stub razvoja ekonomije" na kome privrednici i stručnjaci iz Srbije i regiona pričaju o izazovima sa kojima se suočavaju porodične firme, kako se snalazi druga generacija porodičnih firmi, o ženama u porodičnom biznisu...


Potpredsednik Vlade Republike Srbije i ministar poljoprivrede, šumarstva i vodoprivrede Branislav Nedimović potpisao je danas sa Generalnom upravom carine Kine - dva protokola o fitosanitarnim uslovima za izvoz srpskog kukuruza i sušenog rezanca šećerne repe u Kinu.\nProtokole je putem video-linka, u ime Generalne uprave carine Kine, potpisala ambasadorka te zemlje u Beogradu Čen Bo.\nNedimović je tim povodom izrazio zadovoljstvo zbog toga što je, nakon započetog izvoza goveđeg i jagnjećeg mesa, kao i rešenih pitanja u vezi sa plasmanom naših mlečnih proizvoda u Kinu, došao na red i izvoz kukuruza i repinog rezanca.\nOn je objasnio da je Srbija među deset najvećih izvoznika kukuruza u svetu i uskoro će moći da izvozi kukuruz i na tržište Kine, koja je najveći svetski kupac ove robe.\nResorno ministarstvo će, kako je podvukao, kontrolisati proizvodni proces na njivama i nadgledati preduzeća koja izvoze kukuruz u Kinu, a sva skladišta u kojima će ona držati kukuruz za kinesko tržište moraće da budu registrovana.\nNedimović je ocenio da je idealno vreme, na mesec i po dva pred setvu, da otvarimo jedno ovako veliko tržište na koje mogu da se plasiraju velike količine našeg kukuruza.\nPotpredsednik Vlade je izrazio nadu da će se i kineski poljoprivredni proizvodi naći na srpskom tržištu, i podsetio na to da je za kratko vreme u trgovinskoj razmeni dveju zemalja postignut značajan uspeh.\nNedimović je napomenuo da pre nekoliko godina skoro da nije bilo nikakve razmene u poljoprivredi, a danas je ona za prvih 11 meseci 2020. prešla 50 miliona dolara.\nAmbasadorka je konstatovala da Srbija ima jaku poljoprivredu i kvalitetne proizvode, i dodala da u oblasti poljoprivrede postoje velike mogućnosti i potencijal za bilateralnu saradnju.\nKineska ambasada je spremna da sa srpskim prijateljima i Ministarstvom radi na tome kako bi se sve više kvalitetnih proizvoda iz Srbije izvozilo u Kinu, podvukla je ona.\nČen Bo je prenela spremnost Ambasade da u drugoj polovini februara, nakon kineske Nove godine, bude organizovan sastanak dveju strana kako bi se razgovaralo o proširenju saradnje u oblasti poljoprivrede i prehrambene industrije.\nNedimović je ambasadorki Kine preneo zahvalnost u ime Vlade Srbije na svemu što su ona lično i kineska država učinili da olakšaju Srbiji period epidemije koronavirusa.


Deset filmskih projekcija inspirisanih plesom - Kultura - Dnevni list Danas\nPočetna » Kultura » Deset filmskih projekcija inspirisanih plesom\nŠesti Dani igre od 25. do 29. januara u Jugoslovenskoj kinoteci\nDeset filmskih projekcija inspirisanih plesom\nRevija filmskih ostvarenja „Dani Igre“, šesti put zaredom, biće održana od 25. do 29. januara u Jugoslovenskoj kinoteci.\n0Piše: K. D. 09. januara 2019. 21.22\nPriređuju je Beogradski festival igre, Jugoslovenska kinoteka i Vip mobile, a na programu je deset projekcija.\nŠesti Dani igre prethodiće 16. Beogradskom festivalu igre, koji će se, pod sloganom „Emocije“, održati od 22. marta do 12. aprila ove godine. Na njemu će učestvovati 16 trupa iz 11 zemalja, a pored Beograda, neke od predstava gostovaće u Novom Sadu i Vršcu. Trupe stižu iz Grenobla, Liona, Antverpena, Rima, Barselone, Frankfurta, Štutgarta, Seula, Filadelfije, Tel Aviva, Montreala, Nanta, Haga i Johanesburga.\nRevija „Dani igre“ biće otvorena predstavom „Igra“, 25. januar, koja je snimljena filmskom tehnikom. Kako su saopštili organizatori, reč je o komadu švedskog koreografa Aleksandera Ekmana za Balet pariske Opere.\n„Ovo spektakularno delo premijerno je prikazano prošle godine na sceni Opere Garnije i odmah pretočeno u film, jer su producenti bili svesni da je reč o komadu koji zbog ogromne scenografije nikada neće moći da napusti scenu na kojoj je kreirano“, ističu organizatori revije i dodaju da „predstava evocira svet detinjstva i bezbrižnog zadovoljstva, međutim, pored čiste zabave ona kontemplira značenje i značaj igre kada postanemo odrasli“.\nIste večeri, u 21 sat, sledi ostvarenje „Pustinjski igrač“. U pitanju je istinita priča koja prati hrabru ambiciju jednog Iračanina. Radnja prati atmosferu u periodu predsedničkih izbora 2009. u kome su ugrožene mnoge kulturne slobode. Prema prečima organizatora, Afšin i njegovi prijatelji rizikuju živote i formiraju alternativnu kompaniju igre. Kroz zabranjene onlajn video snimke, oni „skidaju“ korake legendi poput Majkla Džeksona, Džina Kelija i Rudolfa Nurejeva.\nU okviru jubileja Ingmara Bergmana, 26. januara biće prikazano delo Bergman u oku koreografa. Ovaj umetnički film, u kome četiri najinovativnija švedska koreografa opisuju Bergmana kroz jedinstvene performanse. Istog dana biće ponovljena projekcija predstave „Igra“, a 27. januara biće prikazan film „Baletski igrači“ koji, prema rečima organizatora, publiku „vodi kroz razočaranja, pobede, fingiranje prijateljstva, prve ljubavi, sumnje, veru, razdvojena odrastanja, pronalaženje vlastitog načina i sopstvene ambicije, sve pomešano sa prelepim baletskim izrazom“.\nIstog dana, u 20 sati, biće prikazan film „Opera u Parizu“, inspirisan turbulentnim dešavanjima u Palati Garnije tokom 2015. godine. Film „Pustinjski igrač“ biće prikazan ponovo 28. januara, istog dana kad „Glavna scena“, koji prati život tri mlade devojke Džodi, Eva i Morin koje studiraju na Američkoj baletskoj akademiji.\n„Opera u Parizu“ ponovo će se puštati 29. januara, a posle nje istog dana biće prikazan naslov „Ostavi poslednju igru“, koji prati priču o sedamnaestogodišnjoj gimnazijalki koja želi da postane profesionalna balerina, ali svoje planove odlaže zbog gubitka majke, posle čega je prisiljena da se preseli kod oca u mračno predgrađe Čikaga.\nNajava u Gardijanu\nNajava 16. BFI našla se u londonskom Gardijanu. „Beograd se verovatno ne može svrstati među svetske prestonice umetničke igre, ali ambicije i dostignuća Beogradskog festivala igre se lako upoređuju sa londonskim dugogodišnjim i dobro poznatim festivalom Dance Umbrella, Festivalom igre u Monpeljeu ili Bijenalom igre u Lionu! Program koji festival najavljuje za svoju šesnaestu godinu, obuhvata relevantne produkcije od Južne Koreje do Frankfurta i otvara se sa stilom, radom važnog belgijskog koreografa. U pitanju je Sidi Larbi Šerkauiji i njegova trupa Eastman“, piše između ostalog vodeći britanski kritičar umetničke igre Džudit Mekril u Gardijanu analizirajući program predstojećeg BFI.


Grenel negira tvrdnje Kurtija, tvrdi da takse štete Kosovu\nTanjug 5. marta 2020. 23:10\nVAŠINGTON – Specijalni izaslanik predsednika SAD za dijalog Beograda i Prištine Ričard Grenel odbacio je kao netačne navode da će SAD nastaviti da pružaju ekonomsku pomoć Prištini, ukoliko na snazi ostanu takse.\nGrenel je to napisao na Tviteru odgovarajući na pisanje direktora Gazete ekspresa Berata Buzhale, koji je na toj društvenoj mreži preneo navode saradnika premijera privremenih prištinskih institucija Aljbina Kurtija.\n„Saradnici premijera Kurtija su saopštili: ‘Ričard Grenel je potvrdio u telefonskom razgovoru da SAD neće prestati da pružaju ekonomsku pomoć bilo kojoj oblasti u našoj zemlji’. Kurti je takođe rekao da su se ‘obe strane saglasile da nastave saradnju’. Ovo je suprotno onome što drugi kažu da je ambasador Grenel rekao. Mnogo konfuzije na lokalnom nivou?“, upitao je direktor Gazete ekspresa.


Drugi dan konferencije o VTK-u: Hakeri u Srbiji nisu bezbedni | PC Press\n21. septembar 2018. 21. septembar 2018. Marijana Pečić\nDrugog dana konferencije o visokotehnološkom kriminalu i informacionoj bezbednosti pod nazivom “Poveži se sigurno!”, održana sesija u kojoj su predstavljeni primeri uspešnih međunarodnih operacija u borbi protiv visokotehnološkog kriminala (VTK). Viši strateški analitičar u Evropskom centru za visokotehnološki kriminal (Evropol), Nikol van der Mejlen, rekla je da sa Srbijom 2014. godine potpisan operativni ugovor i saradnja srpskog Odeljenja za borbu protiv VTK-a i Evropola je do sada na zadovoljavajućem nivou.\nMejlen je naglasila da je zadatak Evropola, koji sarađuje i sa 14 članica Evropske unije, da jača operacije koje vode države članice EU i da je njihovo delovanje podeljeno u tri glavna dela koja se bave sajber kriminalom, karticama i e-plaćanjima, kao i onlajn pornografijom. Takođe, početkom maja ove godine oformljen je tim za dark veb koji je još uvek je u početnoj fazi, a pored toga Evropol ima veliki broj forenzičnih stručnjaka, koji pomažu u operacijama. Mejlen je izjavila da Evropol pokušava da ima višestrani pristup problemu sajber kriminala, te tako imaju i akademsku savetodavnu mrežu.\nNaglasila je da su 2014, imali su samo tri opracije, a od tada raste broj operacija koje su podržali. Mejlen se osvrnula na akciju Power off iz aprila meseca, o kojoj smo pisali ranije, u kojoj je učestvovalo 18 policijskih jedinica iz čitavog sveta i naglasila da nije bilo lako organizovati saradnju, a sam Evropol je bio u ulozi štaba cele akcije. Zamenik načelnika Odeljenja za borbu protiv visokotehnološkog kriminala, Dragan Jovanović, rekao je da Odeljenje nikada nije učestvovalo u takvoj velikoj akciji kao što je Power off. Naglasio je da je Srbija bila prva koja je krenula u akciju Power off, a kada su obavestili Evropol započela je akcija u čitavom svetu, počevši od Hrvatske, FBI i CIA.\nMejlen je naglasila da broj ransomware napada stalno raste, prevare sa karticama i skidanje sredstava sa njih, kao i kriptovalute koje su postale meta sajber napada, hakuju se novčanici, a kriminalci koriste kriptovalute za transakcije. Mejlen je, takođe rekla da rade na aktuelizaciji podataka, kao i na njihovoj enkripciji, i smatra da bi ti podaci koje prikupljaju mogli da poboljšaju zakonodavne okvire. Naglasila je da je cilj Evropola da stvore kampanju za podizanje svesti šire publike o sajber napadima.\nVladimir Vujuć iz Odeljenja za borbu protiv VTK-a Policije Srbije, ušao je u detalje same operacije Power off koja je bila obaranje jednog od največih servisa za distribuciju DDoS napada u čitavom svetu. Korisnk Webstresser.org servisa je mogao da vrši DDoS napad pri čemu nije morao da zna mnogo o informacionim tehnologijama. Do obaranja, koje je desilo u aprilu mesecu, bilo je preko četiri miliona napada od strane korisnika Webstresser-a, a imali su sopstvenu infrastrukturu te se nije radilo o botnet mreži. Način plaćanja je bio preko PayPal-a ili virtuelnim valutama, a davali su 15% popusta ukoliko su korisnici hteli da plaćaju virtuelnim valutama.\nVujić je objasnio da je sam sajt bio registrovan u Panami, jer su panamski zakoni takvi da država ne nadzire internet, a panamski operateri nemaju obavezu da čuvaju podatke o korisnicima, te da kriminalci kada registruju domene registruju preko Paname. Dva osumnjičena administratora su se nalazila u Srbiji, Jovan M. (19) iz Prokuplja i Vukašin D. (21) iz Rume, koji su i uhapšeni. Do toga je došlo, jer su ostvarili saradnju sa holandskom policijom od koje su dobili podatke koji su im bili potrebni kako bi pretresli stanove, oduzeli svu elektronsku opremu i prvi put oduzeli virtuelne valute (15 bitcoina što je tada bilo oko 15 hiljada dolara), a jednom osumnjičenom je zamrznuto oko deset hiljada dolara koje je imao preko PayPal-a.\nAgent FBI, Piter Traven, koji radi od 2005. godine isključivo na pitanjima sajber kriminala na poziciji je legal atašea i smešten je u Bukureštu. Smatra da je saradnja sa privatnim sektorom bitna, kao i da su sajber napadi možda i značajniji od fizičkih s obzirom da su napadači uglavnom skriveni. Traven je rekao da je kriminal sada globalizovan, a kao primer naveo običan iPhone koji sada predstavlja ogroman izvor informacija za policajce. Naglasio je da protivnici (sajber kriminalci) imaju više vremena i sredstava, iz čega proizilaze uvek nove vrste kriminala, pa predstavnici vlasti i organa reda moraju stalno da se udruženi bore kako bi prevazišli njihovu početnu prednost.\nNa međunarodnom nivou FBI je prisutan preko predstavništava. Nemaju ovlašćenja da delaju u stranim zemljama, a uloga im je da budu veza kroz zvanične ugovore. Traven je naglasio da FBI nema budžet za predstavnike u svakoj zemlji, ali imaju 64 ambasade gde imaju predstavnike, te i u Srbiji imaju svog ambasadora. Imaju referentne tačke gde imaju oko četiri čoveka koji pokrivaju sve zahteve koje ima FBI za tu zemlju. U poslednjih četiri do pet godina zahtevi koji stižu iz Amerike su vezani za sajber kriminal.\nKada je reč o deljenju podataka i razmeni informacija, Traven je bio mišljenja da FBI to radi dobro, jer je razmena obaveštajnih podataka ključna. FBI poseduje Centar za pritužbe gde građani prijavljuju da su žrtve određenih sajber napad i te informacije se dalje dele. “Vrlo je bitno da se sve brzo razmenjuje, a često kasnimo sa razmenom informacija” rekao je Traven. Naglasio je da je teško nositi se sa situacijama gde se recimo koristi srpska infrastruktura da bi se napala rumunska banka, a da je rešenje jača međusobna povezanost. “Treba da radimo zajedno. Možemo kroz neformalne kanale, a naravno kada treba i zvanično” rekao je Traven.\nNaglasio je da se FBI susreće sa izazovima, jer većina misli da mogu da odu u velike svetske tehnološke korporacije Google i Facebook i da će im oni dati podatke, što nije slučaj. “Imamo zvanične odnose sa tim kompanijama”. Jedan primer saradnje je na slučaju Gameover ZeuS u kom je preko milion kompjutera bilo zaraženo malverom. Traženi su kredencijali finansijskih ustanova i krivci su uhapšeni, ali pitanje je šta posle toga. Radili smo sa privatnim sektorom da se pomogne onima koji su inficirani. FBI je to radio preko antivirus kompanija, mesecima su se kompjuteri vraćali u red.\nTrendovi u 2018. godini pokazuju da su korisnici najslabija karika, a napadači koriste korisničke sisteme protiv njih samih. Pomoću alata na tim sistemima šire virus. Kada se dobije sumnjiv mejl ili smešni video, mislimo da nikada neće nas napasti virus. Ali, i ako ne kliknete na link, ima načina da se sistem ošteti, a činjenice govore tome u prilog. Naveo je dve velike krize gde su pokradeni brojevi telefona. “Uvek će biti virusa i napada, i nije pitanje da li će ih biti, nego kada”, rekao je Traven i dodao, “Ne možemo da predviđamo budućnost, ali možemo da kažemo na šta treba da se obraća pažnja”\nTrenutno ICS (industrial control system) mašina, koje su zadužene za infrastrukturu (kao što je vodovod, kontrola leta…) ima ih više nego ljudi. Naveo je primer napada u Ukrajini koji se desio decembra 2015. godine, kada je pola miliona ljudi ostalo bez struje. “Na sreću nije bilo drugih incidenata, bolnice nisu bile zahvaćene, ali smo tog momenta postali svesni činjenice šta je sve moglo da se desi. Taj malver je bio šest do osam meseci u sistemu dok nisu neke stvari isključili”, rekao je predstavnik FBI, uz napomenu da na primer su mnoge ICS mašine stare i ne aktuelizuju se. Sem toga, povraćaj struje u Americi bi trajao tri do pet dana duže nego što je to bilo u Ukrajini, upravo zbog stare opreme. Ukrajina je na sreću imača ručni back up pa je sve moglo da se uključenjem prekidača vrati u normalu.\nTagovi: Beograd, DDoS napadi, Dragan Jovanović, EU, Evropol, Favebook, FBI, Google, Konferencija o visokotehnološkom kriminalu i sajber bezbednosti, kriptovalute, MUP, Nikol van der Mejlen, Odeljenje za borbu protiv VTK, Piter Traven, Power off, sajber bezbednost, sajber sigurnost, sajber-kriminal, Srbija, Vladimir Vujić, webstresser, Zaštita podataka\n← Počela gradnja Navigator Business Centra 2 vredna 45 miliona evra\nPoezija vikendom: Radijator →\nOne thought on “Drugi dan konferencije o VTK-u: Hakeri u Srbiji nisu bezbedni”\n28. September 2018. at 15:11\nKakav ovo naslov?\nPa jel znate uopste sta znaci rec haker (sem medijske nedukovane hajke)?


Potpisujem :: Održana međunarodna konferencija posvećena Konvenciji u Beogradu\nU Beogradu je 3.11.2016. u organizaciji Autonomnog ženskog centra, održana završna konferencija posvećena praćenju primjene Konvencije SE o spječavanju i suzbijanju nasilja nad ženama i nasilja u porodici. Tema konferencije fokusirana je na podršku i osnaživanje žena sa iskustvom nasilja, na diskusiju o primjeni standarda Konvencije, odnosno na razvoj dostupnih, djelotvornih, efikasnih i sveobuhvatnih opštih i specijalizovanih usluga za žene i njihovu djecu.\nUvodne govore imale su Dubravka Šimonović, specijalna izvještačica Ujedinjenih nacija o nasilju prema ženama, njegovim uzrocima i posledicama, i dugogodišnja članica, u jednom periodu i predsjednica CEDAW Komiteta, kao i profesorka Feride Acar, predsjednica GREVIO ekspertske grupe Savjeta Evrope.\nNa tri panela diskutovalo se sa: predstavnicima zakonodavne vlasti o tome kako djelotvornije pratiti rad Vlade i kako bolje sarađivati sa predstavnicama ženskih organizacija; predstavnicima izvršne vlasti o primjerima dobre prakse i mogućnosti odgovornog odnosa prema žrtvama nasilja; predstavnicama specijalizovanih ženskih organizacija, koje imaju višedecenijsko iskustvo u direktnom radu sa ženama o stanju i izazovima sa kojima se suočavaju.